Harrastevälineen erikoismaalaus - Art From The Underground\nEtusivu / Blogi / Maalaus / Harrastevälineen erikoismaalaus\nHarrastevälineen erikoismaalaus, koska kannattaa olla asialla?\nVielä on kesää jäljellä ja matka ensi kesään tuntuu ikuisuudelta. Sitä elää joka vuosi illuusiossa, että talvi kestää vuosisadan ja sen aikana ehtii tekemään vaikka ja mitä. Tuona aikana ehtii suunnittelemaan, rakentamaan ja viimeistelemään kaikki päässään pyörivät ideat.\nVuosi toisensa jälkeen todellisuus läiskähtää märän rätin lailla vasten kasvoja keväällä. Alkaa mahdoton kiire ja epätoivo valmistumisen suhteen. Kun asfaltti näkyy ja projekti on vielä pahvilaatikossa tuntuu päämäärä mahdottomalta ja sen tekeminen muuttuu stressaavaksi.\nAikainen lintu on stressittömämpi\nKannattaakin olla aikaisin liikenteessä projektien suunnittelun kanssa. Usealla maalarilla ja myös tatuoijalla kalenteri paukkuu ja projekteja on meneillään kaikenlaisia. Idean ei tarvitse olla viimeistelty viimeistä piirtoa myöten vaan sitä voi visioida myös ammattilaisen kanssa.\nUlkopuolinen saattaa antaa projektiin uutta näkökantaa ja ideaan syvyyttä. Myös ymmärrys toteutuksen tekniikasta saa idean varmasti paremmin esille. Väitän myös, että lopputuloksesta tulee aina parempi kun se on huolella päässä hämmennetty ja hyvällä fiiliksellä tehty. Yön pimeät tunnit ja juokseva kellon viisari harvoin saavat aikaan hyvää flowta.\nTäydellisessä maailmassa tällaiset hengen tuotteet olisivat hyvän mielen juttuja myös tekovaiheessa. Ajattelen usein kuinka etuoikeutettu olen saadessani olla osa erilaisia projekteja. Ovat ne sitten tatuointeja, maalauksia tai muita taidepläjäyksiä, ne ovat saajalleen aina ainutlaatuisia. Minulle ne ovat kurkistusikkunoita kyseisen ihmisen maailmaan ja ainutlaatuisia tilaisuuksia oppia uutta.\nMiksi erikoismaalaus on sitten niin tärkeä? Pahimmillaan se riitelee alustansa muodon ja värin kanssa tehden kokonaisuudesta sekavan ja kötöstellyn näköisen. Parhaimmillaan se toimii paremmin kuin paras alleviivaus. Se korostaa rakentajan työtä ja tavoiteltua fiilistä. Se tuo ymmärretyksi halutun teeman ja hengen.\nErikoismaalaus tekee alustastaan viimeistellyn ja kantajastaan helpommin mieleen painuvan. Se on myös vastalause arkipäiväisyyttä vastaan, ollen uniikki taidonnäyte. Seinälle ripustettu erikoismaalaus satunnaisena teoksena, muotokuva tai vaikkapa veistoksena aiheuttaa henkistä hyrinää ja keskustelua varmasti pitkälläkin aikavälillä.\nErikoismaalaus on piste i:n päälle, viimeistelevä silaus, tapa erottua, keino korostaa, mahdollisuus tukea käsityöläistä. Haluan siis sanoa tänäkin vuonna: olkaa ajoissa. Ensi kesäksi ehtii vielä, mutta kalenteri täyttyy kovaa vauhtia. Varmista siis ajoissa ja sinunkin ajatuksesi saa ensi kesäksi siivet, on kyseessä sitten seinä, auto, moottoripyörä, kypärä, iho, nahkatakki, kengät…\nEdellinen artikkeliEstääkö tatuointi saamasta töitä?\nSeuraava artikkeliArt From The Underground


Kirlahin blogi: Menkää kuppilaan, älkää lääkäriin\nHeti ensimmäisen lauseen luettuani ajattelin, että kihtihän se, kuninkaiden tauti! Hyvä kun baarissakin osasivat diagnosoida, vaan jos lääkärikin olisi osannut, olisi hän ehkä osannut lääkkeetkin määrätä ja vaiva olisi parantunut parissa päivässä.\n5. marraskuuta 2011 klo 10.38\nJännästi tiesivät baarissa enemmän kuin tohtori;D Mutta miten muikuista voi tulla kihti? Toivottavasti vaiva on jo ohi.\n5. marraskuuta 2011 klo 11.30\nHyva baarin tohtorit! Yksi piste heille!\n5. marraskuuta 2011 klo 13.19\nTuija: Me olemme aina luulleet kihdin olevan jo mennyttä aikaa juuri tuon "kuninkaiden taudin" nimen takia. Mutta on ilmennytkin, että sitä on nykyäänkin monilla.\nYaelian: kalasta kuulemma yleensäkin voi saada kihdin, muikut ovat niitä pahimpia kihdin aiheuttajia. Kai sen takia, että niistä kalan pienuuden takia syödään paljolti ruotojakin.\nSienet ovat myös yksi kihdin laukaisijoista.\nTuula: Juu, kyllä kansa tietää.\n6. marraskuuta 2011 klo 7.23\nTuo ideasi lääkärikirjan sisällysluettelon muuttamiseksi on melkein tieto-Finlandian arvoinen ehdotus.\nOlin vasta lukenut kihdin oireiden alkavan nimenomaan isovarpaan nivelestä, muttei tullut minullekaan mieleen muuta kuin oma kesäinen varvasvaivani, kun haava tulehtui.\nOn muuten ihana ja nostalgisia tunteita herättävä kuva tuosta lumimarjapensaasta. Lapsuudenkodin nurkalla oli tuollainen.\n6. marraskuuta 2011 klo 13.02\nAila: olen todella aina ihmetellyt, miksi kaikki koteihin tarkoitetut lääkärikirjat on rakennettu niin, että sisällysluettelosta pitää etsiä taudin nimen mukaan. Jos ei tiedä taudilleen nimeä, miten sieltä voi mitään löytää!!\nKunpa joku älyäisi tehdä lääkärikirjan, jossa on sisällysluettelo oireiden mukaan, ja siitä sitten vähitellen lähdettäisiin kerimään oireita karsien tai mukaan lukien kohti oikeaa diagnoosia ja kenties jotain kotikonstiakin hoidoksi.\n6. marraskuuta 2011 klo 17.31\nMinäkin oisin osannut sanoa heti! Nuoret lääkärit varmaan kuvittelevat, että kihti on jokin menneen elämän sairaus. Kihti on melkoisen kivulias!!\nVanha tk-avustaja olisi tiennyt sen heti ja ilman kokeitakin, mutta kai ne pitää ottaa kaiken varmuudeksi, voi näitä lapsia, jotka meitä hoitavat:)\n19. marraskuuta 2011 klo 22.21


Vaihda kuvasi taivas | Digi-kuva.fi\nVaihda taivas uudella ohjelmalla\nSkylum on esitellyt uuden Luminar 4 -kuvanmuokkausohjelmansa, joka osaa tekoälyn avulla vaihtaa taivaan toiseen – yhdellä hiiren napsautuksella.\nkeskiviikko 24. heinäkuuta 2019 teksti Jeppe Vestergaard Jensen\nSkylum on juuri ilmoittanut tulevasta Laminar 4 -ohjelmastaan, joka on suositun kuvankäsittelyohjelman uusi versio.\nUutuutena on mahdollisuus vaihtaa kuvan taivas tekoälyn avulla.\nOminaisuuden nimi on AI Sky Replacement.\n> Lue arvuomme Luminar 2018:sta.\nEikö kuvassa ole draamaa? Skylum auttaa Luminar 4 -ohjelmalla.\nLuminar 4 säästää vaivaa\nOhjelma löytää ja valitsee taustan automaattisesti ja vaihtaa sen uuteen. Mutta ei siinä vielä kaikki.\nOhjelma tutkii uudella taivaalla varustetun kuvan ja säätää sävyt, horisontin ja valon sopimaan kuvaan. Ohjelman käyttöä suositetaan jopa muotokuvissa.\nOhjelman on määrä ilmestyä syksyllä. Lue lisää tästä.\n> Lue myös: Valokuvan värit kuntoon alle minuutissa.\nAlkuperäiskuva New Yorkista, joka myöhemmin käsitellään Luminar 4:n uudella AI Sky Replacement -toiminnolla.\nTässä tylsähkö taivas vaihdettiin auringonlaskuun. Huomaa että ohjelma muuttaa rakennusten sävyjä.\nOhjelma tutkii kuvan, jotta pilvien suunta sopii kuvaan.\nTaustan ei tarvitse olla suurenmoinen. Taivas voidaan vaihtaa myös "normaalimpaan".\nJos haluat lukea lisää kuvankäsittelystä, voit katsoa tästä, miten vältät 6 yleistä kuvankäsittelyn virhettä.


Vin de Juuri: Oodi Viognierille! | Ravintola Juuri\n12.5.2017 · Vin De Juuri, Yleinen\nVin de Juuri: Oodi Viognierille!\nViimeisimmässä Viini-lehdessä oli kolumni otsikolla ’Vihaan Viognieria!’, mikä nosti välittömästi niskavillani pystyyn. Vaikka artikkeli oli asiallinen ja hyvin perusteltu, sai se minut hyökkäysvalmiuteen, sillä RAKASTAN VIOGNIERIA! Jos minun täytyisi valita yksi valkoinen rypäle, jota joisin koko ikäni, voisi Viognier hyvin olla valintani.\nOlen puolustuskannalla Viognierin suhteen myös, koska se on hyvin suoriutunut altavastaaja ja haluan puolustaa sorrettua. Viognier kävi sukupuuton partaalla 1970-luvulla, jolloin se nautti suurta epäsuosiota sekä kuluttajien että viinin viljelijöiden parissa. Valtaosa viljelijöistä koki sen vaikeana ja turhana rypäleenä kasvattaa johtuen sen antamista pienistä ja epäsäännöllisistä satomääristä ja herkkyydestä taudeille. Näihin aikoihin Viognierin viljelyala koko maailmassa oli vain 16 hehtaaria, eli voidaan hyvin sanoa sen käyneen lähellä kuolemaa.\nSuureksi onnekseni kuitenkin muutama kaltaiseni Viognierin rakastaja alkoi lobata rypäleen puolesta ja sai hiljalleen vakautettua sen nykyään nauttiman kulttistatuksen Ranskan Pohjois-Rhônessa. Juuri siellä rypäle pääseekin parhaiten oikeuksiinsa. Erityisesti Condrieu ja Château Grillet ovat ihastuttaneet maailmaa fantastisilla Viogniereillaan.\nViognier on rantautunut myös Rhônen ja Ranskan ulkopuolelle ja sitä tavataan muun muassa Etelä-Afrikassa, USA:ssa (Kalifornia), Argentiinassa (Mendoza), Chilessä (Casablanca) ja Australiassa (Barossa Valley). Italiassa Viognieria hyödynnetään harvemmin yksikseen, vaan se saa usein viiniblendeihin kumppaniksi Chardonnayn. Mielenkiintoisesti Pohjois-Rhônen Côte-Rotiessa ja paikoin Australiassa Viognieria lisätään pieniä määriä myös punaisen Syrahin sekaan, tasapainoittamaan väriä ja tuomaan raikkautta lihaisan Syrahin rinnalle sekä antamaan pyöreyttä viinin suutuntumaan. Alkuun yllättävän kuuloinen yhdistelmä kuitenkin toimii loistavasti!\nParhaimmillaan Viognier on huumaavan aromaattinen, kompleksinen, kypsän aprikoosin ja persikan tuoksuinen, kukkainen, öljyinen, mausteinen ja parfyyminen. Viognierille tyypillistä on matalahappoisuus, joka saattaa toisinaan yhdessä korkean hedelmäisyyden kanssa luoda illuusion makeudesta, vaikka todellisuudessa tavallisesti Viognier valmistetaan kuivana. Viognier sopii parhaiten muutaman ensimmäisen vuotensa aikana nautittavaksi, sillä liikaa ikääntyessään viini menettää merkittävän osan hapokkuudestaan ja aromaattisuudestaan, ja samalla viehättävyydestään.\nViognier rypäleenä tarjoaa omat haasteensa viininvalmistukseen. Tämä herkkä kaveri hermostuu helposti jos sitä käsitellään kovakouraisesti ja saattaa kehittää liian öljyisiä makuja, jotka käyvät lajikkeen aromaattisten vivahteiden päälle. Myös tammen käyttö on haastavaa. Vaikka tammikypsytys on Viognierille osittain tyypillistä, liian uusi ja voimakas tammi saa sen parhaat aromit hämilleen ja häviämään.\nMietimme muutama viikko sitten sommelier-tiimimme kanssa minkälaisia rypäleitä olemme ja Juuren pääsommelier Pilvi sanoi minun muistuttavan Viognieria; harvinainen herkku, jota kaikkki eivät ymmärrä, vähän arvaamaton ja hankala käsitellä, mutta sopivassa ympäristössä ja oikein kohdeltuna ihastuttaa. Ehkä intohimoni Viognieriin johtuukin kokemastani yhtäläisyydestä rypäleeseen. Tosin toisin kuin Viognier, naisethan vaan paranevat vanhetessaan…\n(Ps. Valitsin Pilvin rypäleeksi Chardonnayn sen monipuolisuuden ja mukautumiskyvyn vuoksi. Chardonnay, kuten Pilvi, kukoistaa monessa eri ympäristössä näyttäen aina uuden yhtä ihanan puolen itsestään. Ei hermostu pienestä ja pinna kestää pidempääkin kypsyttelyä. Aikaisin silmuava Chardonnay on herkimmillään heti alkukeväästä mahdollisten pakkasten vuoksi, ja Pilvihän ei tunnetusti ole aamuihmisiä. Ollenkaan.)


LG Viewty (LG-KU990) | Matkapuhelinfoorumi - Suosituin matkapuhelinpalsta\nKeskustelu osiossa 'LG', aloittaja slayer666, 9/9/07.\ntälläistä erittäin mielenkiintoista puhelinta varsinkin tuon kameran osalta olisi pukkaamassa ulos LG:ltä.\nPuhelin Julkaistaan luultavasti marraskuussa. silloin viimeistään lisää asiaa...\neniten mikä tuossa kiinittää huomiota on tuo kamera (5,1mpix) ja varsinkin sen luvattu "huipputason" videokuvauslaatu (120fps)\nTuosta videokuvauksesta sen verran, että puhelin ottaa VGA-reson kuvaa 30fps ja QVGA-reson kuvaa 120fps. Tuosta on juttua täällä --> http://www.gsmarena.com/lg_ku990_5_megapixel_hsdpa_phone-news-297.php\nja speksejä täällä --> http://www.gsmarena.com/lg_ku990_viewty-2070.php\nNäyttää ergonomian osalta lähinnä kameralta johon on väkipakolla ympätty puhelintoiminteet. Toivottavasti käytettävyys on parempi kuin mitä ulkoasu antaa ymmärtää.\nMitä sie tarkotat tässä tapauksessa ergonomialla? Käyttiksen mukavuus vai fyysinen käyttömukavuus? Fyysinen käyttömukavuus on varmaan yhtä hyvä kuin missä tahansa näppäimettömässä eli täytyy kokoajan kattoa silmä kovana mihin tökkiä, kun ei ole feedbackia. Mua kiinnostaisi tietää millainen/mikä käyttis tossa masiinassa on? Onks siitä mihinkään? Speksit on aika herkulliset, jos ei 2gb muistia lasketa mukaan. Mut ei toi kyl vaikuta sen vertaa enempää "kameralta johon on väkipakolla ympätty puhelintoiminteet" kuin muutkaan puhelimet, joissa on kamera.\nedit. Ihan ookoolta se käyttiskin vaikutti tässä videossa (se vähä mitä tossa näky): http://www.youtube.com/watch?v=AAjQUVwdmag\nainoo mikä hämäs oli se että puhelin tuppas värsinkin videon loppupuolella vaatimaan useamman kosketuksen, jotta se reagoisi kosketukseen.\nMitä sie tarkotat tässä tapauksessa ergonomialla? Käyttiksen mukavuus vai fyysinen käyttömukavuus?\nFyysistä ergonomiaa tarkoitan, kyseisen luurin käyttöliittymää en ole nähnyt. Kameran objektiivin massivisuus ja siten yleisolemuksen hallinta ei voi olla vaikuttamatta siihen miten puhelin pidetään kädessä ja kuinka valikoita pystyy silloin käyttämään. Näin siis kun arvioin laitetta kuvien perusteella.\nUutta tietoa Viewtystä: puhelin tukee DivX-formaattia.\nitse laitoin äsken viewtyn tilaukseen. ens viikol pitäs tul\nEvangelion sanoi: ↑\nPiti tulla Elisalle Paketteihin vkolla 50 mutta ei ole vielä varastoissa...\nTällä viikolla on wiewtyä tullut Elisashopitteihin, muutamia kappaleita vain, joten ihan jokaisesta shopitista ei konetta vielä saa.\nItselläni on laite puntarissa ja parin päivän päästä voinee antaa jotain statementtia. Näin ensialkuun vaikuttaa ihan kivalta lelulta ja kosketusnäyttö toimii tarpeeksi sähäkästi. Lisää kommentteja myöhemmin\nonko tuo pelkästään kytkynä myytävä vai ihan rahalla ostettavissa??\nkiinnostaisi myös itseä tuo kyseinen luuri\nAinakin elisashopittien luureja voi myydä myös ilman kytkyä\nPari tyhmää kysymystä tuli mieleen:\n-Onko tuossa joku kosketuskynä mukana, ja sille joku paikka puhelimessa mihin se tökätään? vai tökitäänkö sormella?\n-Ja kun tuo kerran toistaa DivX videot niin tarkoittaako se kaikessa yksinkertaisuudessaan sitä, että jos laitan esim muistikottille elokuvan joka on .avi video niin se näkyy puhelimella ilman mitään maksullisia lisä ohjelmia?\n-Tajuaakohan toi sitten textityksistä mitään ?\nspetke sanoi: ↑\nKyllä dvix muutamat versiot on täysin suoraan tuettua ilman säätöä, phelimessa on divx lisenssoitu playeri, xvidit ei ole sitten tuettu.\nItse laitoin itselleni tommosen viewtyn tossa joulunalusviikolla. Tosi tyytyväinen oon ollut kameraan ja muutenkin puhelimen käytettävyyteen. Korttina 4gb, eli kuvia ja videoitakin viittii nyt kunnon kameralla näpsiä. Paremmat kuvat tulee kyllä kuin tolla N95:n rutkulla, jota taasen en itse tykkää henk. koht. käyttää juuri yhtään. Kosketuskynä tulee mukana, pidetään mukana ns. "kännykkäkoru" tyyliin.\nHyvä peli, pitäis vielä koettaa nuita divx:ä siirtää ja koettaa tekstityksien toimivuus. Ranskalaisten modinäyttö kiinnostais myös.\nEdittiä: Pitäis varmaan vähän enempi välillä syventyä, niinkuin aikasemmin todettu, niin mullakin toi kortti tunnistuu 2gb:nä...\n-Vielä lisää tyhmiä kysymyksiä\nVaantäisikö joku minulle oikein rautalangasta mikä on noiden DivX:ien ja Xvid:ien ero ? Ja mitä noi .avi videot sitten on? -Eli mitä kaikkea tuolla luurilla loppupeleissä näkyy. Itselläni on lähes kaikki videot mitä on tietokoneella niin .avi tai .mpg muodossa. Ihan pihalla kun tietsikalla kuitenkin näkyy kaikki mahdollinen BS playerilla\nJa mitä noi paketti hinnat meinaa, pitääkö ottaa joku tietty liittymä jotta saa luurin halvemmalla? Ja tarviiko sitä pitää tietty pakollinen aika? Vissiin eri asia kuin kytkypuhelimet?\nEli xvid ja divx on 2 eri videocodecia. Tossa luurissa on vaan niistä toinen (divx) kun taas tietokoneelle voi asentaa kaikki tarvitsemansa codecit joten siinä kaikki videot pyörii. Tämä puhelin kun ei ole älypuhelin niin ei siihen voi mun tietääkseni asentaa erikseen codeceita niinkun S60 vehkeisiin.\nSitten se .avi on vaan tiedostopääte, se ei kerro millä codecilla video on pakattu jos nyt ylipäätään on pakattu.\nSiispä tässä LG:ssä pyörii arviolta alle puolet sun .avi -päätteisistä videoista, koska xvid taitaa olla nykysin enemmän käytössä.\nPakettihinnat meinaa just tuota, että mitä enemmän otat minuutteja puhepakettiin, sitä edullisempi on puhelin. En oo tän foorumin kaupankäyntisäännöistä ihan perillä, niin en tämän enempi rupee mainostamaan, mutta lähimmäässä Elisa Shopitissa varmasti kertovat.\nLG:t ei oo operaattorilukittuja paketeissa... Eikä paketeissa sitouduta puhelimeen.


Sillä mennään mitä on: Elämme jännittäviä aikoja\nOnkohan noilla kasveilla joku radioaaltojärjestelmä, jolla ne kommunikoivat? Meidänkin orkideat ja joulukaktus ovat ihan villinä. Kuvat oletkin jo tsekannut, pitää pian laittaa pian lisää.\nJa toi Yo!Lukaktus nyt on reipashenkinen, niin siitä sitten pistokas meille, ensi vuoden jouluksi.\nMä mietin Nora samaa, koska yhtäkkiä kummastakin alkaa tunkea kukkaa, ja vielä vähän aikaa sitten näytti pelkkää vihreää. Nyt on sitten hirveä stressi muuton kanssa, että kun kumpikaan ei ole mitenkään innostunut vedosta, niin miten niitä suojaa ja roudailee tuolla melko hyvässä pakkasessa.\nHna, aivan varmasti saat. Tosin siis nämä yksilöt on vasta just tökätty ruukkuunsa, epämääräisen pistokasliottelun jälkeen. Kävi tuuri, että niihin tuli juuri. Koska enhän mä tiennyt miten, tai edes miksi niitä liotellaan vesiastiassa. En vain ehtinyt aikaisemmin istuttamaan niitä. Mutta jos niistä vuoden päästä saa jo pistokasta niin sehän on enemmän kuin hienoa, että Kauselan-perheen kaktus saisi jalansijaa Lohjallakin!


Projektitukiohje 2019 - Reserviläisliitto\nReserviläisliitto myöntää jäsenyhdistyksilleen ja piireilleen erikseen haettaessa taloudellista tukea toimintaan tai hankintoihin, jotka edesauttavat tai kehittävät jäsenhankintaa, jäsenaktiivisuutta tai toimintaa. Tukea varten on varattu määräraha liiton talousarvioon nimikkeellä yhdistyksen projektituki. Tukihakemukset käsittelee liiton valiokunta tämän ohjeen mukaisesti.\nPiirien ja yhdistysten tekemät tukianomukset käsitellään liiton valiokunnassa. Tukea myönnetään vain osalle toiminnon tai hankinnan kokonaiskustannusta ja sitä voidaan myöntää tulevalle tai jo tapahtuneelle toiminnolle tai hankinnalle.\nProjektitukea haetaan alla olevalla lomakkeella, jonka liitteenä tulee aina olla yhdistyksen / piirin viimeisen hyväksytyn tilinpäätöksen tuloslaskelma ja tase. Lisäksi hakemukseen voi liittää tarvittaessa muitakin liitteitä. Tukihakemuksen voi lähettää liittoon postitse tai sähköpostilla.\nYhdistysten projektitukea voidaan myöntää toimintaan tai hankintoihin, joka edesauttaa tai kehittää jäsenhankintaa, jäsenaktiivisuutta tai toimintaa. Tukea voidaan myöntää esim. erilaisiin kertaluontoisiin toimintatapahtumiin tai -projekteihin, ase-, koulutusmateriaali-, majoitus- ja huoltoväline-, esite- tai muihin hankintoihin sekä erilaisten toimitilojen ja ampumaratojen korjaamiseen tai rakentamiseen.\nYhdistysten projektituki ei ole tarkoitettu yhdistysten tai piirien normaalin toiminnan rahoittamiseen. Tällaisia ovat esim. toimitilojen vuokrat, toimistotarvikehankinnat, postituskulut, kokouskulut, erilaisten juhlien järjestämisestä aiheutuvat kustannukset jne. Nämä yhdistysten ja piirien tulee rahoittaa omalla varainhankinnalla.\nLisäksi tuen piiristä on suljettu pois erilaiset juhlat, historiikit, huomionosoitusvälineet ja pöytästandaarit sekä univormu- ja vaatehankinnat. Projektitukea on kuitenkin mahdollisuus saada yhdistyksen lippuhankintaan.\nPäätösprosessi ja päätöksistä valittaminen\nYhdistyksien projektituki on harkinnanvarainen tuki, jonka myöntämisestä tekee päätöksen liiton valiokunta. Ehdottomana edellytyksenä tuen myöntämiselle on, että yhdistys/piiri on raportoinut liitolle edellisen vuoden (2018) toimintansa ja osallistumisensa luvut liiton ohjeistamalla tavalla.\nHakijalle toimitetaan aina pöytäkirjanote tai muu kirjallinen ilmoitus päätöksestä. Mikäli hakija on tyytymätön päätökseen, tulee asiasta tehdä kirjallinen hakemus, johon on kirjattu hakijan moiteperusteet. Samalla on mahdollisuus esittää lisäperusteita hakemukselle.\nMikäli hakija on edelleen tyytymätön päätökseen, voi hakija vaatia asian käsittelyä liiton hallituksessa. Liittohallituksen tekemä päätös on lopullinen.\nHarkinnanvaraisena tukena yhdistysten projektitukea myönnetään kunkin vuoden talousarvion asettamia rajoja noudattaen sekä liiton valiokunnan harkinnan mukaisesti. Vuonna 2019 määrärahaa on käytössä 30.000 euroa ja maksimituki yhden hankkeen tai hankinnan osalta voi olla 1.200 euroa. Projektitukea myönnetään progressiivista taulukkoa käyttäen seuraavalla tavalla:\nHankinnan euromäärä Tuen alaraja Tuki alarajan ylittävästä määrästä\n1.001-2.000 euroa 500 € 40 %\nYli 2.000 euroa 900 € 30 %\nKriteereistä voidaan erityisten painavien syiden johdosta poiketa.\nMikäli hankkeeseen osallistuu tukea hakevan yhdistyksen lisäksi myös muita yhdistyksiä tai yhteisöjä, tulee hakemuksesta ilmetä mikä osuus kokonaiskustannuksista kuuluu tukea hakevalle yhdistykselle. Liiton myöntämä tuki suhteutetaan tähän osuuteen. Talkootyön osuutta ja sille määriteltyä, laskennallista kustannusta ei huomioida tukipäätöstä tehtäessä.\nTukea voidaan myöntää yhdistykselle tai piirille vain yhteen hankkeeseen tai hankintaan saman kalenterivuoden aikana. Samaa hankintaa tai hanketta voidaan tukea uudestaan vasta viiden vuoden kuluttua. Mikäli kyseessä on piirin alueen yhdistysten yhteishanke tai -hankinta, voidaan em. kriteereistä erittäin painavien syiden johdosta poiketa. Tällöin piirin jäsenyhdistysten tulee pidät-täytyä tukihakemuksista saman kalenterivuoden aikana.\nYhdistysten projektituki on harkinnanvarainen tuki, jota myönnetään kunkin vuoden talousarvion puitteissa. Mikäli käytössä oleva tukimääräraha ei mahdollista tuen myöntämistä tämän ohjeen mukaisesti kaikille samaan aikaan käsittelyssä oleville hankkeille tai hankinnoille, myönnetään tukia siinä järjestyksessä, kun hakemukset ovat liittoon tulleet. Yhdelle yhdistykselle tai piirille myönnetty tuki ei automaattisesti oikeuta muita yhdistyksiä tai piirejä vastaavaan tukeen samanlaisen hankkeen tai hankinnan osalta.\nMahdollisten yhteisomistuksessa olevien toimitilojen, ampumaratojen ja vastaavien kohteiden korjaukseen tai kehittämiseen voidaan tukea myöntää pääsääntöisesti vain, jos myös muut omistajat osallistuvat hankkeen rahoittamiseen.\nKäsiase- ja reserviläiskiväärihankintojen tukeminen\nYhdistysten ja piirien käsiase- sekä reserviläiskiväärihankintoja tuettaessa em. kriteereitä ei noudateta. Käsiaseiden osalta (pistoolit ja revolverit) hakija voi saada tukea korkeintaan kahteen aseeseen niin, että tuki on aina 250 euroa per ase oheiskuluineen, muttei kuitenkaan yksittäisen aseen hankintahintaa enempää. Hankittavat tai jo hankitut aseet voivat olla uusia tai käytettyjä.\nReserviläiskiväärejä (itselataava kertatuliase) hankittaessa yhdistys tai piiri voi saada tukea 400 euroa yhden kiväärin hankintaan, muttei kuitenkaan aseen hankintahintaa enempää. Hankittava tai jo hankittu ase voi olla uusi tai käytetty.\nYhdistys tai piiri, jolle myönnetty tukea käsiase- tai reserviläiskiväärihankintaan, voi toimintavuonna saada projektitukea myös johonkin muuhun hankkeeseen tai hankintaan.\nPerinne-, ilma-, ekoase- ja ampumalaitteistohankintoja em. kriteerit eivät koske vaan niitä tuetaan yleisten projektitukisäännösten mukaisesti.\nYllä kuvattuja kriteereitä ei noudateta myöskään ampumaratojen ympäristölupaprosesseja koske-vien hakemusten osalta. Näiden osalta tukea voidaan myöntää 500 euroa per tukea hakeva yhdistys tai piiri. Aiheutuvien kustannusten tulee olla vähintään tämän suuruisia.\nHankkeen tai hankinnan toteutumisen jälkeen siitä tulee lähettää kirjallinen selvitys liittoon. Selvitys tulee antaa viimeistään seuraavan kalenterivuoden loppuun mennessä ja siitä tulee ilmetä hankkeen tai hankinnan todelliset kustannukset. Tarvittaessa mukaan on liitettävä kuitti- tai tiliotekopiot.\nMikäli hanke tai hankinta ei toteudu, tuki tulee palauttaa liittoon. Mikäli näin ei tapahdu, ryhtyy liitto tarvittaviin toimenpiteisiin tuen takaisinperimiseksi. Lisätietoja projektituesta saa liiton toimistosta, puh. 09 4056 2041 tai s-posti olli.nyberg(at)reservilaisliitto.fi.\nTämä ohje on hyväksytty Reserviläisliiton hallituksessa 26.1.2019.


Eiffeltorni saa uuden maalipinnan | Yle Uutiset | yle.fi\nEiffeltorni saa uuden maalipinnan\nKevään tullen saa Pariisin kuulu maamerkki Eiffeltorni jälleen uuden säväyksen. Seitsemän vuoden välein Eiffeltornin jokainen palkki, mutteri ja pulttikin maalataan - käsin.\n31.3.2009Päivitetty 31.3.2009 21:30\nTällä kertaa uudessa maalipinnassa on mukana eurooppalainen tuulahdus: 25-henkinen maalausryhmä tulee Kreikasta ja Romaniasta ja erikoismaalikin on norjalaisen yhtiön valmistamaa. Maalausprojekti maksaa yhteensä neljä miljoonaa euroa.\nMaalaustyö tehdään käsin, joten työhön kuluu 1,5 vuotta. Työhön on varattu yli 60 tonnia erityistä "Eiffeltornin ruskeaa" maalia ja 50 kilometriä kiipeilyköysiä. Maalarit käyttävät yhä pieniä pyöröharjoja, jollaisilla torni alun perinkin maalattiin.\nTorni on aiempina vuosina saanut punaisen, oranssin ja keltaisenkin väriasun. Nykyinen ruskea väri - jonka sanotaan parhaiten korostuvan Pariisin taivaanrantaa vasten - sillä on ollut vuodesta 1968.\nEiffeltorni valmistui Pariisin vuoden 1889 Maailmannäyttelyyn, joka ajoitettiin Ranskan vallankumouksen satavuotisjuhlaan. Se oli maailman korkein rakennus vuoteen 1929.\nNykyisin Eiffeltorni on yksi Ranskan ja koko maailman suosituimmista turistikohteista, viime vuonna vierailijoita oli seitsemän miljoonaa.\nkulttuuriUlkomaatEiffel-torni7th arrondissementmaalaus (pintakäsittely)PariisiMaalipintaRakennusten maalauspintakäsittelypalkit\nKatso miten huskyvaljakolla saa kyytiä etelän hangilla – luminen talvi on ollut yrittäjän pelastus


Ajatuksia psykiatrin tuolista: 2012\nFranz Kafkan Oikeusjuttu\nJonathan Franzenin viimeksi suomennettu teos nimeltään Epämukavuusalue sisältää omaelämänkerrallisia esseitä. Kirjan nimi viittaa siihen, että henkilökohtaisten asioiden paljastaminen voi tuntua nolottavalta, pelottavalta tai ujostuttavalta, mutta silti on tärkeää uskaltautua niillekin aroille alueille.\nOli mielenkiintoista lukea Franzenin intohimoisesta lintuharrastuksesta. Onhan Vapaus-teoksen eräänä teemana harvinaisen linnun, latvuskerttulin suojelu, josta hän kertoo omalla persoonallisella tyylillään. Hän osaa hauskalla tavalla yhdistää sekä myötätunnon että kriittisen ironian, kun hän kuvaa päähenkilöittensä ponnistelua vaikeuksiensa keskellä. Samalla hän panee lukijan miettimään, voivatko ihmiset todella aivan vapaasti tehdä mitä lystäävät.\nFranzen antoi minulle myös lukuidean, kun hän kertoi opiskeluaikaisesta yrityksestään lukea Kafkan Oikeusjuttua. Kirja jäi Franzenilta kesken. Hän pääsi vain puoleen väliin, kun se tuntui niin inhottavalta. Hän luki tekstin siten kuin se yleensä tulkitaan: syytön mies Josef K pidätetään ja hän joutuu avuttomana byrokratian rattaisiin. Franzen sai kuitenkin kirjallisuuden seminaarissa professorilta neuvon lukea uudestaan siitä näkökulmasta, että herra K olisikin syyllinen.\nMinä myös kiinnostuin asiasta ja kävin viime viikolla lainaamassa Oikeusjutun. Se vaikutti alkuun kuvaukselta vainoharhaisesta miehestä, joka elää omissa ahdistavissa kuvitelmissaan. Vähitellen huomasin, ettei kirja ole kuvaus psykoosista vaan kyse onkin painajaisunesta. Jaksoin lukea kolmasosan ja lopetin siihen, että katsoin kirjan lopun. Tarinan päätös oli aivan sama kuin mihin unennäkijä herää öisestä paniikistaan ja toteaa rauhoituttuaan, että onneksi se oli vain unta.\nHalusin virkistyä ponnistelusta ja Kafkan keinotekoisesta kielestä. Onneksi löysin Akateemisesta Virginia Woolfin ensimmäisen teoksen Menomatka. Sen teksti on ilmavaa ja assosioivaa ja syvällisempää ihmismielen pohdintaa kuin Kafka. Näin nyt ajattelen.\nTunnisteet: Kafka Oikeusjuttu Franzen\nSeuraan kiinnostuksella Norjan psykiatrien kiistaa Breivikin syyntakeisuudesta. Olisi mainiota jos juristit eivät tyytyisi pinnallisiin selityksiin vaan asiantuntijoiden pitäisi perustella kantansa uskottavasti ja asia puitaisiin perusteellisesti. Sillä olisi heijastusvaikutuksensa myös Suomen käytäntöihin.\nEn nimittäin ole koskaan tavannut kahta psykiatria, jotka olisivat jostain ongelmasta samaa mieltä. Peruslähtökohdat ovat usein niin kaukana toisista, että toistensa ajatuksia voi tuskin edes ymmärtää. Auktoriteettiuskoisia tällainen yhden totuuden puute varmaan hämmentää.\nOman käsitykseni mukaan Breivik oli tekoa tehdessään syyntakeinen. Hän ymmärsi erittäin hyvin, mitä oli tekemässä. Eikä hän käsittääkseni sairasta skitsofreniaa, johon ensimmäinen työryhmä viittasi. Eugen Bleuler loi skitsofrenian käsitteen dementia praecoxin tilalle 1800 luvulla ja piti sen tärkeimpänä perusoireena assosiaatioiden hajanaisuutta. Sellaisesta Breivik ei ole osoittanut mitään merkkejä, pikemminkin hänen ajatuksensa olivat ja ovat edelleen johdonmukaisia ja erittäin hyvin koossapysyviä, koherentteja. Eivätkä hänen ajatuksensa ja osin kuvitelmansa ole millään lailla bisarreja.\nHäntä ei voi myöskään pitää muulla tavalla psykoottisena. Paranoidiseen taudinkuvaan kuuluu deluusio, että ihminen uskoo olevansa vaarassa jonkin muiden taholta tulevan uhkan ja vainon takia. Breivik sen sijaan kokee itsensä ilmeisen turvalliseksi ja olevansa vahvoilla.\nMielestäni kyse on persoonallisuushäiriöstä, vanhalla termillä sanottuna psykopatiasta. Hänen oireensa sopivat nykyisen ICD-10 tautiluokituksen mukaan kaikkein parhaiten sellaiseen diagnoosiin kuin F60.1 ( Schizoid personality ). Sen sijaan hän ei aivan täysin täytä niitä kansainvälisesti sovittuja kriteerejä, joiden perusteella häntä voisi pitää paranoidisena persoonallisuutena.\nJa siksi toisekseen laki on sellainen, että psykoosinkaan sairastaminen ei vapauta vastuusta muuten kuin vain niissä erityistapauksissa, joissa rikos on suoraan johtunut kyseisestä sairaudesta.\nklo huhtikuuta 25, 2012 1 kommentti:\nTunnisteet: Breivik, syyntakeisuus


269 m² Tuomarilantie 19, 02760 Espoo Toimistotila vuokrattavana - Oikotie 14978943\nVUokrattavissa 269 m2 toimistotila kiinteistön ensimmäisessä kerroksessa. Toimistokiinteistö on varustettu jäähdytyksellä ja tilat ovat muuntojoustavia. Kiinteistössä on valmiina kameravalvonta. Kiinteistössä on hissi. Kiinteistön pihalla on vuokrattavia autopaikkoja.


Hurttamaisia Hetkiä: joulukuuta 2012\nJoulu oli ja meni, oikeastaan koko juhla on itselleni aika mitäänsanomaton ja turha. Uutta vuotta odotellaan ja odotukset ovat ensivuonna melko korkealla. Blogi on todennäköisesti tauolla Kajaanin KV- näyttelyyn saakka, sillä tekemistä riittää elämän jokaisella osa-alueella.\nPientä tilastotietoa vielä vuodelta 2012- eihän tässä vuodessa ole enää kuin muutama päivä jäljellä.\nTämä postaus on 99 blogiteksti. Kävijöitä sivuillani on yli 50 000. Lukijoita on jo 150 ja risat. Toivottavasti mielenkiinto pysyy ensivuonnakin :-)\nSuosituimmat tekstit vuonna 2012:\n1. Ei mikä tahansa kirja\nYllättävää, kyseessä ei ole mikään perinteisin päivitykseni, mutta kieltämättä näin sen toteuttamiseen aikaa. Kirja on todella herättänyt ihmisissä kiinnostusta ja pettyneisiin lukijoihin en ole vielä törmännyt.\n2. Again: We have puppies!\nTämä ei sinänsä yllättänyt, pentuepäivitykset nousivat kiistatta top10 joten en jaksa jokaista linkittää.\n3. @ PainSwitchTattoo\nTämäkin oli yksi niistä erilaisemmista päivityksistä. Tatuointi koristaa kauniisti rannetta ja seuraavaa kuvanottoa suunnitellaan kovalla kuumeella.\nTässäpä nämä tärkeimmät. Ensivuonna nähdään! :-) Lukijoilleni haluan toivottaa menestyksekästä uutta vuotta 2013!\nTerv. Johanna ja hiskipiskit ♥\nP.S. Huomatkaa lisätty kysely oikeassa reunassa, johon toivoisin mahdollisimman monelta lukijalta vastausta. Kommentoidakin saa jos jotain erityistä mieleen tulee!\nLähettänyt Jossu klo 15.23 0 kommenttia\nTunnisteet: 2012, 2013, tilasto\nKatse olan yli\nAlkuun ajattelin jälleen pessimistisen luonteeni tavoin, että ompa ollut paska vuosi takana. Kun aloin muistelemaan tarkemmin, vuosi on ollut kaikkea muuta kuin huono. Mitä kaikkea se onkaan mukanaan antanut? Uusia ihmissuhteita, uusia handlattavia, koiranpentuja ja ihania kasvatinomistajia, toinen toistaan parempia näyttelytuloksia, sekä haaveiden toteuttamisia...Joka kuukausi on ollut jotain mukavaa, uutta ja yllättävää:\nKajaani KV:ssa Janniina kisasi itsensä JH1/2:ksi Ginin kanssa\nWiiman pentujen syntymä 28.1.2012\nMeillä kävi toimittaja\nOli mukava saada hieman kiitosta kuluneesta vuodesta 2012 junior handlerina\nNeljäs ja viimeinen serti napattiin Kemijärveltä.\n29.4.2012 Kaustinen RN\nVoiton ensimmäinen näyttely JUN ERI1 SA PU1 SERT ROP RYP4\n19.5.2012 Lestijärvi RN\nVoiton toinen näyttely JUN ERI1 SA PU1 SERT ROP RYP3\nEkaa kertaa tollerin kanssa kehässä, Iita hienosti AVO ERI1 SA PN2 VASERT\nDevana (Wiiman pentu) ekassa näyttelyssään BIS1\nAgain: We have puppies\nGinin pennut syntyivät 19.6.2012\nOulu KV 14.7.2012 Lauantai ja Oulu KV 15.7.2012 Sunnuntai\nUusi vakkarihandlattavani Bruno NUO ERI1 SA PU2 SERT VACACIB\nMyöskin uusi handlattava Lumo AVO ERI1 SA PU3 VASERT VACACIB\nSuuri kunnia saada esittää upea tuontimäyris Bella RYP1:ksi ♥\nKemi KV & Paltamo RN 21.-22.7.2012\nPaltamosta Lumolle haettiin ensimmäinen sert ja päivän päätteeksi jätkä oli\nvielä rotunsa paras\nHandlaushommissa (Kälviä & Rollo)\nVoiton kolmas näyttely: JUN ERI1 SA PU1 SERT ROP RYP2\nYppäri RN 25.8 med Derbi och Wiima\nDerbi JUN ERI1 SA PU1 SERT ROP ja lopulta RYP3!\n16.9. Kokkola PN\nBlack Happies kasvattajaryhmä BIS3\nLahja. Opettavaisin kirja jonka olen koskaan tähänasti lukenut\nKauan haaveilemani tatuointi jossa on Ginin ja Wiiman\nÄiteetä, äiteen kossia ja kliseisiä ilmauksia\nIlmiömäinen äitinsä poika Kuro (BH Black Hurricane)\nTaika PEK1 KP ROP-pentu arvostetulla hirvikoiratuomarilla, Pekka Teinillä\nVoitto NUO ERI1 SA PU2 SERT VACACIB\nSiinäpä meidän vuosi pähkinänkuoressa. Ei tämä pelkkää juhlaa ole ollut, Wiiman synnytyksessä oli ongelmia ja jälkikäteen tuli komplikaatio, Sumun silmässä todettiin kaihi vajaa viikko sitten. Paskanjauhantaa kuulee joka tuutista. Itsehän esitän mm. muiden dreeverien jalat vinoiksi, jotta Voitto pärjäisi paremmin... Mutta tästähän saa vain lisää tuulta purjeisiin, eikö? Ja jos oikeen lapsen tasolle alistun niin ajattelin ärsyttää ensi vuonna entistäkin enemmän ;-)\nWitsiwitsi! Suunnitelmia tässä täytyy kuitenkin kokoajan tehdä, seinillehän tässä muuten hyppii.\nAinahan sitä toivoo seuraavasta vuodesta entistä parempaa. Saa nähdä kuin käy. Kalenteri täyttyy mukavaa tahtia. Valkolakin PITÄISI tulla toukokuussa, jonka jälkeen tulevaisuuteni on avoin uusille mahdollisuuksille...\nLähettänyt Jossu klo 14.14 6 kommenttia\nTunnisteet: epäonni, katse olan yli, menestys, tulevaisuus, vuosi 2012\nSaanen esitellä ensivuoden vakkarihandlattavan. Puolasta kotoisin olevan karjalankarhukoirauroksen, Bearbuster's Arin ♥\nJos joku sattuikin jo vilkaisemaan, olen täyttänyt kalenteria ensivuoden koitoksista alustavasti. Aika isossa osassa on mukana vitosryhmä, jonne suunnataan sekä Arin, että Taikan kanssa. Siispä sertijahtikausi on edessä taas! ;)\n16.12. Tukholmassa oli puolestaan Voittajanäyttely mihin ruotsinvientimme Devana myöskin osallistui. Tuomarina toimi Carsten Birk Tanskasta.\nArvostelu: "Good size and proportions. Well shaped head. Good length of muzzle - could be better filled. Good bite. Excellent coat and over linge. Well developed body. Good angles. Could wish more filled out in the front. Excellent coat texture. Moves freely. good temperament" JUN ERI3\nLähettänyt Jossu klo 11.07 0 kommenttia\nTunnisteet: Ari, Devana, karjalankarhukoira, siperianhusky, tukholma, voittaja\nKuten osasimme lauantaina jo epäilläkkin, ei edessä ollut yhtä hieno päivä tuloksien osalta.\nEnsinnäkin oma aamuni ei lähtenyt järin hyvin käyntiin, pääsin paikalle kaksi tuntia lupaamaani myöhemmin, koska kyytiä ei ollutkaan aamukymmeneksi. Näin ollen missasin amerikanakitat ja cirnecot missä lupasin olla auttamassa.\nNo, paikalle päästiin lopulta ja melko pian karhukoirat jo alkoivatkin. Niille oli tullut tuomarinmuutoksessa allrounder Kari Järvinen. Vastassamme oli sama narttupentu kuin edellisenäkin päivänä. Tiesin kyllä jo etukäteen kuinka kisassa tuli käymään ja ennusteeni kävi kuin kävikin toteen, PEK2 ei KP:ta. Johtuen liiasta valkoisesta väristä ;D\nOlin aivan valtavan tyytyväinen neidin käytökseen, harjoittelu alkaa näkyä ja tyttö ei turhaa stressiä vedä halleista taikka suuresta ihmismäärästä ja koirista. Kuten kuvista näkee, meillä oli hauskaa :)\nKehän jälkeen kävin moikkaamassa Iraa ja lähdettiin etsimään portugeesiomistajaa, jonka olin luvannut tavata. Ehdimme jo geesikehän laidalle kunnes siskoni soittaa, että: "nyt on kiire roudata kamat dreeverikehälle, siellä on jo ajokoirien valionartut menossa." Se siitä tapaamisesta. Olin luvannut myös käydä moikkaamassa lauantaina tapaamaani chihukasvattajaa. Sekin jäi välistä. Mitähän vielä!? En tiedä ovatko he nyt suuttuneita ohareistani, mutta paska fiilis jäi itselle siinä mielessä. Niin ja todentotta dreevereiden alkamiseen meni vielä about reilu tunti....Ajokkikehällä oli kuitenkin mukava tavata tuttuja, Elina ja Noora palloilivat kehässä kauniiden valionarttujen kanssa :)\nDreevereillä tuomarina oli myöskin allrounder Tapio Eerola. Voiton lisäksi uroksia oli sunnuntainakin kolme. Muut urokset olivat huomattavasti Voittoa kookkaampia. Osasimmekin jo odottaa mitä edessä olisi. Esiintyminenkin meni päin helvettiä juoksutusten osalta- taas. Tuloksena NUO EH2. Kaiken huipuksi arvostelussa luki, että liikkuu keskipitkällä askeleella :D Voittoko? Voi herrandyydelis, jos Voitto liikkuu keskipitkällä askeleella niin mikäköhän käsitys tuomarilla on pitkästä askeleesta??\nOnneksi Devana oli sitten se joka näistä kolmesta petrasi. Hän sai Pekka Teiniltä tulokseksi JUN EH4 :)\n"Keskikokoinen, mittasuhteiltaan oikea. Voimasuhteeltaan hyvä. Kovin pystyturkkinen narttu. Kaunis pää. Hyvä ylälinja. Hyvä takaosa. Liikkeestä puuttuu voima. Taka-askel antaa hieman periksi. Mukava käytös."\nNäin ollen meidän Voittaja-reissu oli plakkarissa, pakattiin kamat ja lähdettiin kotimatkalle joka sujui turvallisesti hieman huonossa säässä. Nyt on näyttelykalenteriakin päivitetty alustavasti, mukavasti sinne saatiinkiin täydennystä ;)\nLähettänyt Jossu klo 17.40 0 kommenttia\nTunnisteet: Devana, dreeveri, karjalankarhukoira, siperianhusky, taika, voitto\nViikko myöhässä ollaan taas. Reissummehan meinasi peruuntua vielä hetkeä aikaisemmin, mutta onneksi saatiin autoasiat järjestettyä ja kaikille tuli hyvä mieli :-)\nMatka taittui yllättävän nopeasti neljän henkilön poppoolla. Pikkuveljeni jätettiin Vantaalle serkkumme luokse viettämään viikonloppua ja muut jatkoimme matkaa hotelli Hellsteniin Espooseen. Huone oli tilava, vaikkakin tyyliltään kakkosluokan hotelli, mutta koirien kanssa enemmän kuin pätevä. Meidän mettäkoirat (Taika karjalankarhukoira ja Voitto dreeveri) osasivat olla ihmeenkin kaupunkilaisia, vaikkeivat vastaavaa olleetkaan ennen kokeneet. Ilta meni leppoisasti suunnitellen seuraavan päivän aikatauluja muutamien yömyssyjen kera.\nAamuksi olimme tilanneet tilataksin (:D) jolla menimme kamoineen päivineen messariin. Koimme sen helpoimmaksi vaihtoehdoksi, vaikka vähän enemmän jouduttiinkin pulittamaan. Löysimme melko pian sisältä itsellemme mukavan "kolon" jonne majoittuimme.\nKarjalankarhukoirapentuja oli yksi narttu Taikan lisäksi. Tuomarina toimi Pekka Teini. Mun ja Taikan kehätyöskentely oli hiukan surkuhupaisaa, remmikin lähti välillä kädestä, mutta kukaan ei sitä kuulemma huomannut ja Taika tottuneesti juoksi vierellä :)\nPekka käveli luokseni ja tuli rapsuttelemaan Taikaa. Hän aloitti jotenkin että..."Tässä on ihan valtavan upea narttu, jolla on kaikki kohdallaan..." Hän totesi että valkoista väriä on paljon, mutta sallitun rajoissa ja kertoi, että yleistuomarit jotka eivät perinpohjaisesti rotumääritelmää ymmärrä- tulevat siitä rokottamaan. Liikaa sitä ei kuitenkaan hänen mukaansa ole ja väri on vielä kauniisti asettunut, niin ettei se riko manttelia.\n"Keskik. vahva ja hienosti liikkuva narttupentu. Vielä hieman kiilamainen pää, upea runko, t\nasapainoiset raajat. Kaunis karhea karvapeite, väri 60/40, liikkeessä vielä pennun löysyys, mutta askelpituutta löytyy jo. Upean itsevarma käytös, tämä koira omaa ulkomuodollisesti korkean odotusarvon." PEK1 KP ROP-pentu\nTulin hyppelehtien ulos kehästä, oli se sen verran painavaa sanottavaa mettäkoirapuolella arvostetulta tuomarilta, tullaan kyllä hänelle viemään uudemmankin kerran ensi vuoden puolella kunhan virallisiin luokkiin päästään :)\nSiirryimme viereiseen kehään jossa tuomarina dreevereillä toimi Leila Kärkäs. Retsoneita oli ilmoitettu yhteensä 11, joista uroksia oli 4. Esiintyminen ei mennyt meillä tälläkään kertaa järin häävisti. Pariin otteeseen sain Voiton juoksemaan sen oikealla draivilla, mutta sillä on joku kammo kaikista pannoista mitä sen kaulassa pidetään. Jotenkin mun pitäis saada sen esiintymiseen lisää varmuutta.\nSamassa luokassa meidän kanssa oli viime vuoden voittaja. Uros oli paljon kookkaampi, niinkuin kaikki muutkin urokset. Voitto näytti pikkupirpanalta niiden rinnalla :) Sen verran hyvin me kuitenkin suoriuduttiin, että tuomari osoitti meidät nuorten luokan ykkösiksi SA:n kera. Tästä jatkettiin paras uros-luokkaan jossa vastassamme oli valio. Näin ollen jäimme kakkoseksi, mutta serti napsahti!\n"Erinom. mittasuhteet omaava uros, jolla hyvin kulmautunet raajat. Pää saa vielä vahvistua, samoin rintakehä. Oikealinjainen pää. Aavistuksen karkea otsa. Lumikirsu. Erinom. kaula, ylälinja ja häntä. Hyvä eturinta ja luusto. Melko suorat eturaajat. Erinomainen liike. Hyvä karva ja miellyttävä käytös." NUO ERI1 SA PU2 SERT VACACIB\nKehien välissä ehdin käydä tutustumassa ruotsalaiseen chihukasvattajaan ja tapaamassa tuttuja. Sain myös testata elämässäni ensimmäistä kertaa kahta chihuahuaa, molemmista karvanlaaduista. Siinä jos jossain haastavia handlattavia! Kehään en niiden kanssa ehtinyt koska dreeverit menivät päällekkäin ja aamulla gronttujen päälle menivät karhukoirat. Se siis siitä mun aikataulusuunnitteluista.\nPiipahdettiin haskikehällä tervehtimässä Victoriaa ja Devanaa. Neiti oli oikea herkkusuu ja huomasi kyllä, että raajat olivat kasvaneet ennen muuta kroppaa ;) Enemmän aikaa niin hyvää tulee!\nHeidän tuomarinaan oli Leif Herman Wilberg, joka on tunnettu tiukkuudestaan. Kyseinen tuomarihan antoi Wiimalle toissakesänä sertin Kokkola KV:ssa ropin kera, mutta Devana oli hänelle H:n arvoinen tuona päivänä. Tässä vielä arvostelu, joka on itseasiassa pitkälle hyvinkin paikkansapitävä:\n"Good type and size. Still very immature and a bitt leggy. Feminine head. Nice ears and eyes. Rather snipy muzzle. Good reach of neck. Needs more front angulation and still very light in body. Slightly steep croup. Good hind angulation. Needs more bone for size. Good feet. Moves well sideways but should be firmer coming and going. Good coat." JUN H\nVielä hiskikehän jälkeen pääsin piipahtamaan cirnecokehällä parasnarttuluokassa ihanan italiantuonnin "Tirsan" kanssa ilman sijoitusta ja Vespinja's kasvattajaluokassa Peltolan Annikin koirien kanssa, tuloksena KP1 :) Valitettavasti meistä ei yhteiskuvia löytynyt, mutta ehkä ensikerralla jos pääsen vielä mukaan messiin!\nLopulta päivän päätteeksi suunnattiin jälleen taksilla kohti hotellia ja minä nukahdin melkein samantien muutaman tunnin päiväunille. Tästä olisi hyvä jatkaa seuraavan päivän koitoksiin....\nLähettänyt Jossu klo 11.13 0 kommenttia\nTunnisteet: 2012, cirneco dell'etna, Devana, helsinki, HeWi, taika, tirsa, voitto, winner\nKiitos Katikki ♥\nTällaisina aikoina pieni joululahja ystävältä voi tuoda valonpilkahduksen päivään kuin päivään ♥\nItse olen ollut laiska ja haluton tähän hommaan. Yhtäkään korttia en ole lähettänyt, ainuttakaan lahjaa en ole ostanut enkä osta. Tikkuakaan en ole laittanut ristiin koristelemisen tai joulusiivouksien suhteen, ainuttakaan kynttilää en ole polttanut ja joulukuustakaan ei tähän mökkiin tuoda. Todennäköisesti tyhjennän Baileys-kermalikööripullon kahvin sekaan ja toivotan itselleni hyvää joulua. Koirille annan isot potkaluut.\nTorstaiaamuna sain puhelun Lindalta. Hän oli käyttänyt Sumun (Belong to you of wolf point) silmätarkastuksissa. Vasempaan silmään oli todettu kortikaalinen katarakta eli toisinsanoen harmaakaihi. Ennustuksena on, että silmä voi sokeutua jo vuoden kuluttua tai levitä myös toiseen silmään.\nTätä kaihia ei vielä vuosikkaana ollut, kun Sumu ensimmäisen kerran tutkittiin. Selvitykseksi vielä kaikille jos ette heti hoksanneet, että kyseessähän on Ginin ja Wiiman isä.\nToisinsanoen mitä tämä sitten VOI tarkoittaa kun oikein aletaan spekuloimaan? Onko kaihi tapaturman aiheuttama vai perinnöllinen? Synnynnäinen se ei ainakaan ole. Voiko Ginille ja Wiimalle ilmentyä sama vaiva? Nehän on tutkittu kaksivuotiaina terveiksi. Muita sisaruksia ei ole tutkittu. Sen asian eteen yritän alkaa tekemään selvitystyötä. Entä Ginin ja Wiiman pennut ja niiden todennäköisyys sairastua... En halua edes ajatella.\nOmalta osaltani siis kasvatussuunnitelmat jäävät haaveeksi. Ainakin näin toistaiseksi. Ehkäpä alan etsimään tulevaisuutta ajatellen uutta jalostusnarttua? Toisaalta mietin, että vedänköhän asiasta nyt liian ison numeron? En tiedä, mutta ehkä olin liian pitkälle laskenut omien koirieni varaan ja nyt osuttiin omaan nilkkaan.\nLife goes on, valitettavasti eläinjalostustusta ei voi koskaan hallita sataprosenttisesti.\nLähettänyt Jossu klo 19.25 4 kommenttia\nTunnisteet: kaihi, katikki, kortikaalinen katarakta, sumu\nMarraskuun aurinkoa muistellessa\nMitenhän mulla on tämäkin päivitys jäänyt tekemättä?\nPitemmittä puheitta näin -20 asteen pakkasella 3. päivä joulukuuta, ensimmäisen adventtisunnuntain jälkeen on mukava muistella muutama viikko taaksepäin mennyttä peltolenkkiä koiruuksien kanssa laskevan auringon alla. Ei siinä, olen minä tyytyväin tähänkin säähän, lumi ja pakkanen tulivat juuri oikealla hetkellä ja tuota valkoista maagista ainetta saisi tulla lisääkin, jotta voisin laittaa reen jalakset alle ja tehdä tämän talven neitsytmatkan!\nAloitetaampas ensin ystävän uudesta Puolan tulokkaasta. Bearbusters Arista nimittäin. Siinä on muuten karhukoirapojalla luonnetta. Ja näköä.\nTaikan kanssa puolestaan olemme jatkaneet näyttelyharjoituksia, sillä viikon päästä koittaa viimeinen matka pentuluokassa Voittaja-näyttelyissä molempina päivinä. Hyvin ollaan menty harjoituksissa eteenpäin ja tytöstä on tullut varsin kuuliainen, kunhan herkkuja on taskussa tarpeeksi :-)\nHeikiltä jatkettiin matkaa Käpylään, jossa matkattiin Kanalan tielle juoksuttamaan piskejä. Kyllähän ne nautti. Ihmeen hyvin toimi luoksetulokin tällä kertaa.\nKäytiin kaksi reissua ensin meitin koiruuksien kanssa ja toiselle reissulle otettiin hiskilapset Iines (Diamond), Minni (Estelle) ja Peppi (Black Betty)- Teuvo maskottia unohtamatta.\nIines, onko siinä samaa näkyä Wiiman kanssa? ;)\nJuoksutusten jälkeen oli poseerauskuvien aika. Virtakin oli sopivasti saatu vähemmäksi.\nGini alkaa vihdoin näyttää entiseltään. Turkista on tullut muhkea ja lihaa on saatu luiden ympärille. Mamma on jälleen oma pirteä itsensä ♥\nSitten hieman kehityskuvia tämänvuotisista haskilapsosista. Esitelkäämme Minni (Nancy x Yogi- pentueesta)\nSeuraavaksi Wiiman ja Atin pentueesta Iines. Turkki on kehnossa kunnossa ja kuvakulma on huono. Olen kuitenkin tyytyväinen tuohon raajakorkeuteen mitä haettiin ja liikkeeseen mitä Wiima on periyttänyt voimakkaasti. Niin ja ennenkaikkea, tämä neiti on KOOKAS ;)\nSiirtykäämme nuorempaan sukupolveen (Gini x Fonzie), nimittäin Peppi-neitiin, joka hakee vielä omaa paikkaansa laumassa. Kauniit ääriviivat siltä kyllä löytyy, mutta tällä hetkellä näyttää kovin pieneltä. Toivottavasti alkaa ottaa pian muita kiinni.\nNoniin. Ahkera kuvauspäivä oli siinä ja materiaalia saatiin mukavasti. Nyt saan nostaa jalat seinille ja tyytyväisenä vetää unta palloon. Torstaina on tiedossa karhukoiran pesua ja perjantaina suunnataan kohti etelää. Viikonloppuna onkin tiedossa vuoden odotetuin tapahtuma, nimittäin Messari! Siellä tavattavissa liuta rakkaita ihmisiä ja toinen toistaan upeampia koiruuksia. Handlattaviakin pitäisi olla riittävästi kunhan aikataulut natsaa yksiin. En malta odottaaaaaaaaaaaaaaaaa!\nWiima ja Derbi on nyt ilmoitettu Kajaani KV:seen venäläiselle tuomarille. Mikä parasta, sekä Messariin, että Kajaaniin on tulossa myös rakas Devana Ruotsin maalta. En malta odottaa Victorian ja Danielin näkemistä. Devana 10kk.\nDevana © Daniel\nNäihin tunnelmiin, naputtelen täällä taas toivottavasti onnistuneen Messariviikonlopun jälkeen! See ya there ♥\nLähettänyt Jossu klo 20.46 3 kommenttia\nTunnisteet: Ari, derbi, Devana, gini, iines, marraskuu, minni, peppi, taika, teuvo, wiima


Oikeinkirjoitus - Sivu 2 - FCMA\nViesti Kirjoittaja Mikko Valkeapää » 12.12.2006 23.05\nItselläni ainakin on melkoinen lukihäiriö... Eli noita yhdys sana virheitä tulee sitä kautta ihan ajattelemattakin tai ajateltuna. En oikein koskaan ole osannut kirjoittaa yhdys sanoja.\nLisäksi täällä välillä näkyy erilaisia murteita joita saattaa jotkut välillä joutua miettimään. Mutta mie en ainakaa osaa kirjakieltä kovin hyvin joten joudutte tyytymään tähän itäiseen mongerrukseen...\nLiittynyt: 13.06.2006 16.55\nViesti Kirjoittaja Eero Kallioinen » 12.12.2006 23.08\nMika Ikonen kirjoitti: Mitä varten noita hemmetin hymiötä pitää käyttää? Ettekö nyt hemmetti osaa kirjottaa ilman hymiöitä?\nEikös tätä nyt voisi hieman moderoida.. Ei millään pahalla.\nViesti Kirjoittaja Vauhtipahvi » 13.12.2006 00.36\nPetri Piira kirjoitti: Olen kyllä sitä mieltä että sarkastisten kommenttien, vitsien jne. seuraksi hymiöt ovat paikoillaan.\nKannatetaan. Moni turha taistelu jää käymättä, kun käyttää hymiöitä. Liika tietenkin liikaa.\nMinä itsekin koitan kirjoittaa niin oikein, kuin mahdollista. Silti läpiluvun jälkeenkin saattaa jäädä virheitä. Sen kyllä huomaa (pitäiskö tässä olla pilkku? ) onko kirjoittajalla lukihäiriö, vai onko kyseessä hutilointi. Lukihäiriöt eivät minua häiritse, mutta nämäyhteenpötköön ja IlmMAn iSojakiRJAiMIa kyllä häiritsevät.\nSe on mutuen tukttitu juttu, että jos esnimämnien ja vimiieenn kijrian ovat oikien voivat muut kijriaemt olla sikniskoin ja imhnien lukee sitli teskitn oiekin.\nLueppas edellinen uudelleen\nLiittynyt: 28.01.2005 09.49\nViesti Kirjoittaja Bowtie » 13.12.2006 00.38\nMeikäläisen mielestä hymiöt on näin nettiforumilla enemmän kun tarpeellisia, niillä voi oikein hyvin "keventää" viestiä, esim. jos vähän piruilee jollekin mallaritoverille parilla hymiöllä osoittaa kivasti että viesti ei ole ihan vakavissaan kirjoitettu. Kohtuus tietty mukana hymiöiden käytössäkin... Mutta oikeinkirjoituksen suhteen samoilla linjoilla kun muutkin, eli virheitä sattuu ja välillä sormet näppiksellä on nopeammat kun ajatus, mutta kannattaa tosiaan pitää vähän ajatusta mukana viestien kirjoittelussa että ei kirjota niitä sanoja siinä järjestyksessä kun ne mieleen tulee. Puhekieli on mun mielestä ihan ok, itsekin siihen "syyllistyn" lähes jatkuvasti...\nLiittynyt: 16.12.2004 14.04\nViesti Vesa Reponen\nViesti Kirjoittaja Vesa Reponen » 13.12.2006 00.38\nVauhtipahvi kirjoitti: Se on mutuen tukttitu juttu, että jos esnimämnien ja vimiieenn kijrian ovat oikien voivat muut kijriaemt olla sikniskoin ja imhnien lukee sitli teskitn oiekin.\nLiittynyt: 29.09.2004 12.10\nViesti Eero Kumanto\nViesti Kirjoittaja Eero Kumanto » 13.12.2006 08.50\nSami Ikonen kirjoitti: Ei tullut mieleen että joukossa saattaa olla myös ihmisiä jolla on jotain ongelmia lukemisen ja kirjottamisen kanssa ? Kaikki täällä ei varmaan ole mitään kielioppi ammattilaisia! Mie ainakin tunnustan että mie en osaa mitään kielioppi asiaa. Mutta sen verran että osaan lukea ja kirjottaa silleen että seh on jotenkin luettavissa.\nKyllä, on tiedossa ettei mitenkään kaikki voi olla samalla viivalla äidinkielen suhteen. Vaikkakin, siihen annetaan kaikille yhtäläisesti peruskoulussa samat oikeudet (tai itse asiassa velvollisuudet). Eli peruskoulusta valmistuneella kyllä pitäisi olla melkoisen hyvin äidinkieli hallussa. Toinen asia, mitä kieliopin lisäksi opetetaan, on luetun ymmärtäminen. Jos luet uudelleen noita aiempia viestejä, niin huomaat, ettei tämän ketjun pointti missään nimessä ole se, että tänne pitäisi kaikkien kirjoittaa täydellistä kirjakieltä virheettömästi kaikkia kieliopin sääntöjä noudattaen.\nSanon nyt vielä yksinkertaisesti mikä oli mun pointti: kirjoitusvirheet jotka ovat seurausta pelkästä huolimattomuudesta. Enkä nyt siis tarkoita sitä että jokaiseen virheeseen pitäisi puuttua, mutta kun osa viesteistä on ihan oikeasti sellaisia että niissä on 6 sanaa ja 10 kirjoitusvirhettä. Ok, jos on lukihäiriö, niin sitten asialle löytyy selitys. Silti sen tekstin voi lukaista ja tarkistaaa läpi ennenkuin sen lähettää ja vielä vaikka sen jälkeenkin, muokatahan sitä voi.\nThe Art of Scale Modeling by Eero Kumanto\nLiittynyt: 01.11.2005 13.27\nPaikkakunta: Ei mallailemassa ;)\nViesti Kirjoittaja Absolut » 13.12.2006 11.51\nEero nyt alkaa lipsua itse asiaan; en niinkään toivo kirjakielen käyttöä, vaan fiksua ja huolellista kieltä. Otetaanpa esimerkiksi Valkeapään Mikko, kun kerta itse itsensä otti puheeksi. Eittämättä joskus on kirjoitusvirheitä/yhdyssanavirheitä, mutta se ei ainakaan mua ihmeemmin haittaa. Tietty kivempi jos niitä ei ole, mutta Mikon teksti on muuten fiksua ja ytimekästä. Asia ilmaistaan selkeästi.\nSitten taas otetaan esimerkiksi nimim. Absolut. Oikeinkirjoitus ja yhdyssanat on mitä on, mutta asiaa ei ole nimeksikään. Pitkää ja tyhjänpäiväistä jaarittelua vailla pointtia. Ehkäpä sillekin on joskus tarve, muttei kyllä aina.\nEhdottomasti on mukavampi lukea tekstiä jossa on välimerkkejä, sanat kirjoitettu suhteellisen oikein ja jos on vielä kappalejakokin niin Abso-pappa alkaa jo kehrätä. Mutta pienet kirjoitusvirheet ei omaan silmään satu juuri lain, vaan nämä "mä teen ainaski vihreellä vanteet ja maalaan sitten samalla eri värillä katto luukun ja loka suojien sisä pintoihin liekki pääkallo maalaukset mutta nyt pitää mennä nukkumaan tai sitten syömään en muista kun puuro tais jäähtyä!!!1!!1!1!!1!!" Vaikkei tuossa paljoa ole väärin kirjoitettuja sanoja (paitsi yhdyssanat tietty) niin toi on aivan sairaan raskasta lukea.\nMutta tosta äipänkielestä vielä; vaikkakin kaikilla on about samat eväät sen suhteen, niin täytyy muistaa ettei kaikki voi käyttää sitä yhtä paljon. Puhuttu kieli ei kuitenkaan auta yhdyssanojen ja välimerkkien kanssa, ja jos peruskoulun jälkeen käy amiksen, intin ja jonkun vuoden duunia, niin ei siihen ole sellaista kosketuspintaa kuin lukion käyneellä kirjapainosivarilla joka tekee työkseen tarjouskirjeitä.\nJa jonkun (Mikko?) esiin nostama pointti murteista on hyvä - niitä saa/tulee käyttää jos haluatte pitää mut hyvällä tuulella! Ei mitään älyttömiä (pohjalaisia ei ymmärrä sitten enää kukaan) mutta pieni vivahde omasta kotiseutukielestä/puhekielestä keventää aikatavalla lukemista. Itsehän aion kulkea tälläkin foorumilla käet taskussa. (ja hymiöiden käyttö on vähintään suotavaa, muuten täällä menee homma "pohojalaaseks!")\nNyt halvalla ajanvietettä PITKÄKSI aikaa.\nViesti Kirjoittaja Vesa Reponen » 13.12.2006 21.48\nAbsolut kirjoitti: Puhuttu kieli ei kuitenkaan auta yhdyssanojen ja välimerkkien kanssa, ja jos peruskoulun jälkeen käy amiksen, intin ja jonkun vuoden duunia, niin ei siihen ole sellaista kosketuspintaa kuin lukion käyneellä kirjapainosivarilla joka tekee työkseen tarjouskirjeitä.\nKirjoitit asiaakin, mutta yllä olevaa lainausta en tahtoisi allekirjoittaa. Se vaatii vähän vaivaa, mutta jos hyvän kielenkäytön taidon kerran oppii, ei sen pitäisi heti unohtua. Jos yläasteella opiskelee äidinkieltä vain päästäkseen kokeista läpi, niin silloin jotain on pahasti pielessä. Sitä paitsi kirjallisen ilmaisun taitoa voi ylläpitää vaikka lukemalla. Tässä tapauksessa en todellakaan tarkoita FCMA:n foorumia tai yleensä muutakaan vastaavaa netistä löytyvää sisältöä, vaan hyväksi havaittua kirjallisuutta tai luotettavia ja asiallisia tiedotusvälineitä.\nSitten vielä yksi lisäys edelliseen. Kirjoitin ylioppilaaksi vuonna 2003. Sen jälkeen olen ollut töissä ja käynyt "maatakin puolustamassa". Nyt on taas palattu koulun penkille, mutta eivät taitoni ole mihinkään kadonneet, jotkut itse asiassa jopa kehittyneetkin. Pidän itseäni tällä hetkellä selkeästi parempana kirjoittajana verrattuna vuoteen 2003 jolloin sain huonosti päähäni sopivan valkean hatun.\nViesti Kirjoittaja Absolut » 13.12.2006 21.57\nItsehän kävin amiksen, jonka jälkeen intin, jonka jälkeen duunissa "tauotta" kuusi-seitsemän vuotta nyt. Ja olin juurikin niitä oppilaita jotka repi äikästä tasaista vitosta-kutosta. En ole ihan varma oliko joskus seiskakin, mutta todistuksissa muistelisin aika tasaisia kutosia olleen - samalla enkku 9 ja ruotti 8-9, amiksessa nuo sitten 5.\nItse olen suomenkieltä jonkinverran käyttänyt töissä, mutta omien havaintojen mukaan jengi joka ei kieltä joudu ajatuksella ihmeemmin käyttämään peruskoulun jälkeen, kärsii siitä kovasti.\nMonelle nuoremmalle tämä kielenkäyttö on varmasti pelkkä asennoitumis- ja kapinointikysymys.\nLiittynyt: 25.11.2006 16.30\nViesti Kirjoittaja Niki Hanneva » 28.12.2006 22.13\nPitääpämuista tou itelä onongelma kirotuken kaa\nEttä voi olla kirotamine vaiketa.\nLiittynyt: 27.12.2006 22.44\nViesti Kirjoittaja Sauli Tuominen » 12.01.2007 15.54\nPitää itse ainakin parantaa tuo tapa, huomasin viestejäni lukeassani, että kirjoitan aivan liian lyhyesti.\nViesti Kirjoittaja Jones » 04.02.2007 20.26\nParin sanan viesteistä on puhuttu paljon, mutta on monissa viesteissä myös poistettavaa. Silloin tällöin näkee viestin aloitettavan sanalla Elikkäs. Ensinnäkin, se EI ole oikea sana ja toiseksi, sen käyttö ei tuo mitään lisäarvoa viestille. Yhtä turhia kuin totanoin tai niinku puhekielessä. Kiitos ja anteeksi.\nLiittynyt: 29.10.2006 14.39\nViesti Kirjoittaja Ekku Tarvainen » 15.04.2007 07.30\nMikko Valkeapää kirjoitti: Itselläni ainakin on melkoinen lukihäiriö... Eli noita yhdys sana virheitä tulee sitä kautta ihan ajattelemattakin tai ajateltuna. En oikein koskaan ole osannut kirjoittaa yhdys sanoja.\nPakko nyt pyytää Mikolta anteeksi vaikka kommenttini uusimman Vitriini lehden palauteosiossa olikin lähinnä huumorilla heitetty,tai ehkä juuri sen takia.\nJos kummastelet mitä tarkoitan niin lue se aihe läpi että olet tilanteen tasalla.


Kotoutumistoimien tulee korostaa maahan muuttaneen omaa toimijuutta - Vasemmistoliitto - Vasemmistoliitto\nKotoutumistoimien tulee korostaa maahan muuttaneen omaa toimijuutta\n15.09.2021 | Sosiaali- ja terveyspolitiikka\nEduskunta käsitteli tänään valtioneuvoston selonteon kotoutumisen edistämisen uudistamistarpeista. Vasemmistoliiton kansanedustajan Aino-Kaisan Pekosen mukaan on entistä tärkeämpää, että kotoutuminen saadaan hyvin käyntiin nyt, kun kotoutumisjakso tiivistyy kahteen vuoteen.\nSelonteossa esitetään toimenpiteitä, jotka parantavat esimerkiksi maahan muuttaneiden terveyttä, työllisyyttä, osallisuutta ja hyviä väestösuhteita. Vasemmistoliiton eduskuntaryhmän ryhmäpuheen aiheesta piti Aino-Kaisa Pekonen.\nKotouttamisessa tulee Pekosen mukaan korostaa maahan muuttaneen omaa toimijuutta ja mahdollisuuksia luoda oma polkunsa yhteiskunnassa. Yksi malli ei sovi kaikille, sillä tilanteet ovat erilaisia.\n-Osa on kieltä osaamattomia alansa ammattilaisia, osa saapuu perheensä luo vailla työpaikkaa tai pakenee sotaa. Maahantulon alkuvaiheessa kielen ja yhteiskuntataitojen oppiminen on avainasemassa, mutta sen jälkeen polut ovat tulevaisuudessa entistä yksilöllisempiä.\nOn erityisen tärkeää, että järjestöjen toiminta turvataan ja niissä luodut toimintamallit juurrutetaan julkisiin palveluihin.\nLisäksi syrjintää ja syrjäytymistä tulee ehkäistä ja yhdenvertaisuutta vahvistaa kaikkialla yhteiskunnassa.\n-Suomen tulee olla maa, johon ihmiset haluavat ja voivat muuttaa työnteon perusteella, jossa kaikkien osaamista arvostetaan ja jokaisella on mahdollisuus kehittyä. Emme voi olla enää maa, jossa työhaastatteluun pääsee vain suomalaisella nimellä.\nSuomen suunta kotoutumisen edistämisessä on ollut Pekosen mukaan yleisesti hyvä. Maahan muuttaneiden muita alempi työllisyysaste ja erityisesti naisten muita vähäisempi yhteiskunnallinen osallistuminen kuitenkin osoittavat, että tehtävää riittää.\nPekonen toteaa, että vasemmistoliitto sitoutuu kotoutumistoimien muutoksiin. Hän muistuttaa, että jotta toimet olisivat vaikuttavia, tarvitaan riittävästi resursseja esimerkiksi henkilöstökuluihin sekä toimivien käytäntöjen testaamiseen ja ylläpitämiseen.\n-Kotoutumista vahvistavan toiminnan resurssit on turvattava. Vain siten voimme luoda yhteiskuntaa, joka on aidosti yhdenvertainen kaikille, ei harvoille.\nAino-Kaisa Pekosen 15.9. pitämä ryhmäpuhe kokonaisuudessaan:\nSuomen suunta kotoutumisen edistämisessä on ollut hyvä. Maahan muuttaneiden kantaväestöä alhaisempi työllisyysaste ja erityisesti naisten vähäisempi yhteiskunnallinen osallistuminen kuitenkin osoittavat, että petrattavaa on.\nVasemmistoliitossa ajattelemme, että kotoutumisen tulee edistää maahanmuuttajien integroitumista suomalaiseen yhteiskuntaan sen täysivaltaisinä jäseninä. Kotoutumistoimien tulee korostaa maahan muuttaneen omaa toimijuutta ja mahdollisuuksia toimia yhteiskunnassa, ei tehdä kaikista samanlaisia.\nKaikenlaista syrjintää ja syrjäytymistä tulee ehkäistä ja yhdenvertaisuutta vahvistaa. Ihmistä tulee tukea elämänkaaren kaikissa vaiheissa.\nOn hyvä muistaa, että maahanmuuttajat ovat hyvin erilaisissa ja eriarvoisissa tilanteissa. He ovat kieltä osaamattomia alansa ammattilaisia, perheensä luo tulevia vailla työpaikkaa, yksin saapuvia, lapsia, eurooppalaisia, kaukaa sotaa pakenevia…\nMaahantulon alkuvaiheessa kielen ja yhteiskuntataitojen oppiminen on avainasemassa. Sen jälkeen polut ovat tulevaisuudessa entistä yksilöllisempiä, kuten pitääkin.\nKoulutukseen investoiminen lisää tasa-arvoa kaikilla yhteiskunnan tasoilla. Koulutuksella puututaan ylisukupolviseen huono-osaisuuteen. Vasemmistolaisen koulutuspolitiikan ytimessä onkin, että kaikki saavat opiskella taustastaan riippumatta niin pitkälle kuin haluavat ja kaikilla on oikeus uusiin alkuihin.\nMaahanmuuttajataustaisten lasten koulutus ei ole vain koulutuspolitiikan asia, vaan vaatii ylihallinnollisia ratkaisuja esimerkiksi kaavoitus- ja asuntopolitiikassa. Koulutus on alkanut eriarvoistua alueellisesti. Väitän, että suomalaisessa peruskoulussa nimenomaan erilaisten lasten kohtaamisilla, yhdessä opiskelulla ja ystävystymisellä on ollut suuri vaikutus yhteiskuntamme tasa-arvon ja hyvinvoinnin kehittymisessä, ja niistä on pidettävä kiinni.\nSuomen tulee olla maa, johon ihmiset haluavat ja voivat muuttaa työnteon perusteella. Maa, jossa kaikkien osaamista arvostetaan ja jokaisella on mahdollisuus kehittyä. Suomen ei pidä enää olla maa, jossa työhaastatteluun ei pääse kuin suomalaisella nimellä.\nToimiva integraatio vaatii muutosta myös suomalaistaustaisten asenteissa.\nErityisesti työelämän ulkopuolella olevien kotouttamisesta otetaan nyt vastuu. Kun kokonaisvastuu siirtyy kunnille, on niiden huolehdittava, että maahan muuttaneet saavat tarvitsemansa palvelut.\nTyömarkkinat, koulutuspalvelut sekä sosiaali- ja terveyspalvelut tulee saada toimimaan niin, että jokainen voi niissä pärjätä ja vahvistua riippumatta sukupuolestaan, lähtötaidoistaan ja taustastaan.\nNyt kun järjestön roolia ansaitusti korostetaan, tulee niiden toiminta ja niissä luotujen toimintamallien juurruttaminen julkisiin palveluihin turvata.\nOn aiempaa tärkeämpää, että kotoutuminen saadaan riittävän hyvin käyntiin, kun kotoutumisen nopeuttamiseksi kotoutumisjakso tiivistetään kahteen vuoteen.\nVasemmistoliitto sitoutuu uusiin muutoksiin, mutta kannamme huolta resursseista. Resursseja tarvitaan henkilöstökuluihin ja prosessien uudistamiseen, toimivien käytäntöjen testaamiseen ja niiden ylläpitämiseen. Kotoutumista vahvistavan toiminnan resurssit on turvattava. Vain siten voimme luoda yhteiskuntaa, joka on aidosti yhdenvertainen kaikille, ei harvoille.\nKotouttamiseen panostaminen on järkevää inhimillisesti ja taloudellisesti. Se maksaa itsensä takaisin maahan muuttaneiden ja heidän jälkeläistensä parempana työllisyytenä ja osallisuutena. Tästä ei pidä tinkiä.


Kommentti: Pieni kirjafestivaali Helsinki Lit nostaa kirjailijat kunnolla parrasvaloihin - Kulttuuri | HS.fi\nPieni kirjafestivaali Helsinki Lit tarjosi hienoja kohtaamisia ja oivalluksia, jotka muistaa pitkään. Yleisö kurottui kollektiivisesti eteenpäin, kohti kirjailijoiden mieltä, kirjoittaa HS:n Suvi Ahola.\nJulkaistu: 14.5.2016 18:36\nPieni kirjafestivaali Helsinki Lit järjestettiin nyt, 13.–14. toukokuuta, toista kertaa, ja tyyli ja ääni tuntuvat löytyneen. Vähän yli 700-paikkainen Savoy-teatteri on perinteikäs ja tunnelmallinen, mutta täyteen myytynä tarpeeksi iso kunnon joukkoinnostumista varten.


Keskustelu - Ilkeitä ajatuksia ystävästä... | Sana vapaa | Meidän Perhe\nIlkeitä ajatuksia ystävästä...\nKamala ajatus on väkisin hiipiny päähäni...\nystävälleni on tehty 5-6 aborttia, en muista varmaksi. Ja ihan vaan siksi että kännipäissä on sekoiltu, oman miehen kanssa ja kortsu on unohtunu. Muut ehkäsykeinot ei tule kysymykseen, pillereistäkin tuli viikon käytön jäkeen näppylöitä SELKÄÄN!! ja kuka niitä muistaa ottaa. Jne...\nno kaksi lasta on kuitenkin tehnyt (toinen myös vahinko mutta kaks aborttia niin lähellä alla et oli sit "pakko" pitää)\nOn kyllä hyvä äiti olemaas oleville lapsilleen. Mutta nyt puhu orastavasta vauvakuumeesta ja TÄSSÄ SE ILKEÄ AJATUS: toisaalta toivon ettei tulisi kolmatta saamaan jos joskus päättävät semmosen tekemiseen ruveta. Ihan vain noiden toistuvien aborttien takia.\nklo 14:16 | 1.1.2009\nsuostutaan jollekin tekemään vai saako niitä tehtailla rajattomasti??? Luulisi, että kroppakin hajoaa siinä.\nklo 14:17 | 1.1.2009\nMitä jos kyse ei olekaan niistä aborteista vaan et hyväksy, että ystäväsi tulikin järkiisi ja yrittää saada elämäänsä jotain sisältöä. Kuulostaa minusta lähinnä kateudelta tuo sinun sössötyksesi.\nHuhhuh, onpas herttaisia ajatuksia ystävästä. ... Toikin, että joutuu jätetyksi raskauduttuaan on oikeesti aika rankkaa.\nTosin teki vain yhden abortin. Ja sitten kun halusikin lapsia ei onnistunut. Pari kertaa tuli raskaaksi, mutta ne meni jos ihan alussa kesken.\nAjattelin, että syy oli tuossa abortissa, koska olen kuullut, että se saattaa vaikeuttaa tulevaisuudessa raskaaksi tuloa. Tavallaan ajattelin, että ihan oikein sille kun tappoi lapsensa, vaikka siihen ei ollut muuta syytä kuin se, että poikaystävä ei halunnut isäksi ja jätti tämän.\nNo kyllä tulis mullakin ilkeitä ajatuksia moisesta käytöksestä, ei se abortti ole mikään ehkäisykeino ja just tuo todistaa että tasan ei käy onnen lahjat, jotkut sikiäisivät vaikka kuinka ja toiset jotka haluaisivat tosiaan lapsia, niin eivät niitä sitten saa!!!


Yhteensä 89 kommenttia.\nKommentti kappaleesta AAROF - Glorious Harmony 31.07.2013\nTämäpä olikin ihan hauskan kuullosta menoa. Jotenki tuli noista markan urkusoundeista mieleen alkuaikojen Aavikko ja laulusoundista taas pulpahti mieleen varhainen Neuroactive. Tämmöstä matskua tarvitaan tänne Mikseriin ja yleensäkin musiikkikartalle lisää, koska ei kaiken tarvi aina olla niin vimosen päälle steriiliksi sliipattua ja hiottua huttua. Me like !\nKommentti kappaleesta Cloom - HZ-600 20.07.2010\nKuuntelin tämän taas ja lisäsin facebookprofiiliini. Saavatpahan kaikki 19 kaverianikin kerrankin kuunnella kunnon musaa... :) Ja arvosanan voisin samointein nostaa kymppiin!\nKommentti kappaleesta Cloom - Lost tender moment`s 20.07.2010\nKommentti kappaleesta Cloom - 6.12 13.12.2009\nKaikesta haikeudestaan huolimatta tämä saa hymyn karehtimaan huulilla soundimaailmansa ja kasaritunnelmansa vuoksi. Hienoa musiikkia, josta tulee nostalginen fiilinki ja nuoruus mieleen... :)\nKommentti kappaleesta Cloom - The last day of fairy land 23.03.2009\nKyllä vaan, ihan selkeesti semmonen biisi, et killeri melodia + naislaulaja kehiin, niin maailma on sun !\nKommentti kappaleesta Cloom - Sorceress 05.02.2009\nKommentti kappaleesta Cloom - Crescendo 29.01.2009\nKommentti kappaleesta Cloom - Starburst 11.01.2009\nMageen retro kipale jälleen ! Kyllä se 70-luvun loppu ja varsinkin 80-luvun alku olikin hienoa aikaa. Ainakin musiikillisesti. Jarre, Vangelis, Tangerine Dream ja Klaus Schulze kääntyvät haudoissaan, sillä Cloom elää !!!\nKommentti kappaleesta Cloom - Chromosphere (MixDown) 25.12.2008\nKoska sulla on jo näinkin paljon laadukasta matskua kasassa, niin eikö olis aika jo julkaista jotain ihan CD-formaatissa...? Minä ainaki ostan levyn !\nKommentti kappaleesta Cloom - Illusion in the dark (Analog version) 04.10.2008\nJoks sun luova tauko on ohi, ku tänne oliki pari biisiä ilmestyny. Meinasivat mennä ihan ohi, ku en oo täällä surffaillu piiitkään aikaan.(lue 25.8.2008 jälkeen) Edelleen täytyy todeta, et kyllä näissä sun biiseissä on vahvasti läsnä jotain lämmintä retrohenkisyyttä, jota kuunnellessa tulee jotenki lohdullinen olo...\nKommentti kappaleesta Cloom - Exorcise 04.10.2008\nEi kai kukaan kunnon muusikko selvinpäin biisejään tee... ;)\nKommentti kappaleesta Cloom - Zequence 26.08.2008\nNäin kertakuuntelun jälkeen tämä kuulosti erittäin hyvältä. Miksaus on varsin onnistunut ja soundimaailmassakaan ei juurikaan valittamista löydy. Ja mikä tärkeintä; biisikin on vallan mainio !\nKommentti kappaleesta Cloom - Midsummer sunset (part 2) 13.07.2008\nTaattuja Cloomin analogisoundeja tarjoilee tämäkin kipale. Ja se on hyvä asia. Biisinä ns. "ihan ok", mut kyllä tämä herra "solosaukko" on siinä oikeassa, et rummut (tai rummut/basso-kombinaatio) olivatten hieman puisevan kuuloset. Hivenen lisää muotovaahtoa sille osastolle, niin saadaan jalat ja kädet lyömään tahtia ja biisikin liikahtaa ihan uudelle tasolle.\nKommentti kappaleesta Cloom - Fairy tale (mixdown) 14.04.2008\nBiisihän on mitä mainioin, sanoisin jopa että parhaimmasta päästä Cloomin tuotantoa. Mutta mutta...siitä en ole yhtään niin varma, että tekeekö tämä soundien kirkastuminen yhtään hyvää näille loistaville biiseille, joissa ei ehkä ole niinkään hifit soundit, vaan loistava kotikutoinen ja lämpöinen tunnelma. En tiedä. Ehkä tämä vaatii hieman totuttelua...\nKommentti kappaleesta Cloom - HZ-600 26.03.2008\nTästä(kin) mie tykkäsin !\nKommentti kappaleesta Cloom - Madding crowd 11.02.2008\nTaattua Cloomiahan tämä jälleen on. Ei välttämättä kyseisen artistin parhaimmistoa, mutta eipä tämä sieltä huonoimmasta päästäkään ole. Välimallin biisi, sanoisin. Jarre ja Vangelis kääntyilevät haudoissaan... ;)\nKommentti kappaleesta Cloom - AnaloQue 15.12.2007\nKommentti kappaleesta Cloom - NGC4622 29.10.2007\nJep. Toimii jälleen !\nKommentti kappaleesta Cloom - Polar night-Autumn 11.10.2007\nJarre kääntyy haudassaan, mutta väliäkö tuolla ! Hyvä biisi !!!\nKommentti kappaleesta Cloom - Zydeco 04.10.2007\nKommentti kappaleesta Cloom - Astral Circus 24.09.2007\nKyllähän tästä Jarre paistaa läpi, mutta se ei ole olennaista. Olennaista on se, että tämän inhimillisemmäksi ja lämpimämmäksi ei synteettisin keinoin toteutettu musiikki voi tulla ! Ja tämä koskee Cloomin koko tuotantoa. Näin on !\nKommentti kappaleesta Cloom - Weird sunday 30.07.2007\nBiisin intron perusteella olis voinu kuvitella, et olo ois ollu T O D E L L A outo, mut ilmeisestikin sait kuitenki koottua ittes töihin, koska sen verran mainio synapoppikappale tästä sukeutui. Mainiota melodiaa, toimivaa soundia ja sovitusta, eli taattua CLOOMia !\nKommentti kappaleesta One Man - Klock Game 12.08.2007\nBiisi oli mainio sekotus kansanlaulua ja viikatteen instrumentaali kamaa. Soundit ja biisi toimi loistavasti, vaikkakin pari pientä kuprua (vai kuulinko omiani...) oli soittoon jäänyt. Tästä on hyvä jatkaa !\nKommentti kappaleesta Cloom - Hexagon 2 25.06.2007\nJahans...täytypä oikeen kuunnella tuo alkuperänen, et tietää (?) mistä puhuu... Biisistä tulee kyllä vahvasti Jarren popimpi tuotanto mieleen ja hyvinhän se tämäkin toimii, vaikkakin Cloomilta olen parempaakin matskua kuullut. Mutta kaikkinensa hyvä biisi, jossa yhdistyvät vankka osaaminen ja sopivan kotikutoinen meisinki. Ja sitten siihen miksaukseen: minusta alkuperäinen versio oli parempi kaikilta muilta osin paitsi bassosoundiltaan. Jos minä olisin olisin ollut miksaaja, niin sen olisin vain säätänyt biisiin paremmin istuvaksi ja kaiken muun olisin antanut olla. Mutta sepä oli vaan minun mielipide ja biisin tekijä varmasti tietää miltä materiaalinsa haluaa kuulostavan. Cloom on kuitenkin parhaasta päästä, mitä Mikseristä löytää !\nKommentti kappaleesta Cloom - Polar night-Summer 12.06.2007\nHmmm...biisi on ehkä hieman liian paljon monotonisen bassokuvionsa varassa ja ehkä hieman liian "melodiaton" meikäläisen makuun. Mutta sehän ei suinkaan tarkoita että tämä huono olis, päinvastoin. Taitavasti ja tyylitajulla tehtyä !!! Ja se video on sun EHDOTTOMASTI saatava sinne Youtubeen !!!\nKommentti kappaleesta Cloom - Protozoan 08.05.2007\nKommentti kappaleesta Cloom - Polar night-Spring 05.04.2008\nOn se vaan nätti biisi ! Yksi parhaista, ehkä paras !!!!!\nKommentti kappaleesta Cloom - Polar night-Spring 16.04.2007\nKyllä kyllä kyllä !!! Aivan maaginen biisi melodioiltaan, sovitukseltaan ja ennenkaikkea tunnelmaltaan !!!! Ainoa kritiikin paikka tosiaan on tuo liidi, jota tässä aiemminkin jo moitiskeltiin. Se ei ihan istu kokonaisuuteen, mutta ei se kaukanakaan ole...\nKommentti kappaleesta J Heinonen - WISOR 31.03.2007\njuuh. erittäinkin tyylipuhdasta suffaustahan tämä. toimii !\nKommentti kappaleesta Cloom - Press play on tape 15.03.2007\nNooh, eihän se ny nii karmiaa kuraa ollu ! :)\nKommentti kappaleesta Cloom - Disillusion 25.02.2007\nJuuh...Soundit on selkeät, kaikesta saa selvää ja bassotkin jytyyttää mukavasti vatsanpohjasta. Ei ehkä niin killeri melodioiltaan, ku pari aikasempaa teosta, mutta kyllä minä tykkään tästä silti. Kokonaisuus toimii !!!\nKommentti kappaleesta Cloom - Troposphere 11.02.2007\nKommentti kappaleesta Cloom - Synthonia 05.04.2008\nKuuntelin tämän taas ja täytyy myöntää että tämikin on yksi parhaista, ehkä paras ! Jätkä osaa kyllä puhaltaa sielun noihin urkupelisyntetisaattoreihin. Ja siitä minä olen hieman kateellinen... ;)\nKommentti kappaleesta Cloom - Synthonia 17.01.2007\nKylläpä tuli 80-luku ja teini-ikä vaffasti mieleen. Mahtavaa ! Biisi soljuu mukavasti eteenpäin ja sounditkin istuu kokonaisuuteen kuin nenä pyllyyn...Kyllä tämä täytyy ehdottamasti kuunnella toiseenkin kertaan !\nKommentti kappaleesta Cloom - First contact 03.01.2007\nAika vauhdikas tapahtuma tuntuis olevan tuo "kontakti"...!!! Biisihän ryskää eteenpäin kuin U.F.O keskellä suomalaista sekametsää, kaataen kaiken mitä eteen osuu. Tämähän vois olla tunnusbiisinä jossain semmosessa elokuvassa, jossa Harrison Ford näyttelee pääosaa ja joka kertoo jostain ihmisen näköisistä roboteista...\nKommentti kappaleesta Cloom - Polar night 24.12.2006\nJa lisätään vielä edelliseen, et biisin melodia uppoaa kyllä meikäläiseen ku hullu puuroon !\nJarre kääntyy haudassaan ! ;) Tosi hyvän kuulonen biisi, mut niinhän sulla tuppaa aina olemaan. Mielenkiinnolla odottelen uutta matskua.\nKommentti kappaleesta J Heinonen - RUNWAY 23.12.2006\nOlipas vetävä ralli !!!\nMikään / kukaan artisti ei voi olla huono, jos Delerium on vaikutteena. Todella loistava soundimaailma, eikä artistin taju käsitellä kokonaisuuksia aivan paskimmasta päästä ole. Kyllä minä tätä kuuntelen mieluusti !\nKommentti kappaleesta Sunfall - Remember Me 07.12.2006\nKyllä vaan. Basari ja haikat ovat todella hyvän ja kuivakan kuulosia ! Bassosoundi taasen on ehkä aavistuksen hieman llian tumma...Toisaalta mikäs minä olen kenenkään soundeja arvostelemaan. Biisi ja soundit toimii ja jotenkin Jouluisa fiilis tästä tulee ! :)\nKommentti kappaleesta Cloom - Illusion in the dark 07.10.2006\nAlku oli TODELLA lupaava, mut sitten palattiin perinteisempään Cloom-soundiin, mikä ei ole huono asia sekään. Minä pidän kovin musiikistasi.\nKommentti kappaleesta D-Beat - Toxicated 11.11.2006\nKyllähän tässä tosiaan industrial vähän haiskahtaa ja etenkin bassolinjasta tuli mulla mieleen vanha kunnon Frontline Assembly. Tummanpuhuvan tieteiselokuvan soundtrack oli tämä... :)\nKommentti kappaleesta Soundslay - Minun Reunani 15.09.2006\nOhoh, p i i i t kästä aikaa ! Toimivaa soittoa ja sävellystä jälleen. Konerummut vähän paikkapaikoin häiritsi, mutta emmä välitä siitä. Mutta että suomenkielistä metallia ??!? Eikö semmosia bändejä ole jo 13 tusinassa...\nKommentti kappaleesta SpaceVision - Technological Mentality 31.08.2006\nolipas ihan hauskaa retroilua tämä. basso/basari tuumas ehkä hivenen jyrätä, joten miksaukseen huomiota kiinnittäisin. itselläni ainakin on periaatteena basson/basarin miksauksessa se, että vain toinen saa "jytistä", nii soundi ei mene kovin puuroksi. mutta se on vain meikäläisen tapa hoitaa asia ja näin ollen kannattaa tehdä aivan toisin. muutoin aivan mainio C64 veto oli tämä.\nKommentti kappaleesta Sound Industrial - The Sum Of Variability Points 30.08.2006\nkyllä ! kaikki superlatiivit, joita on aikaisemminkin vuodatettu, pätevät yhä !!!!\nKommentti kappaleesta Cloom - Colour's of summer 25.07.2006\nEihän niitä miksaus"mokia" kantsi koskaan tunnustaa, vaan siirretään vastuu tylysti kuulijalle (jonka korvissa on vikaa), jos meidän taiteilijoitten soundiratkasut kuulostaa joskus huonoilta. Tämä ei kuulostanut huonolta !\nKommentti kappaleesta Cloom - The flying till dawn 16.07.2006\nJa hienostihan se Aleksis siellä soi ! Ja kuulenko soundien muutenki päivittyneen hieman enämpi tälle vuosituhannelle...??!? Jos tätä pitäis johonki tunnettuun syntsa-artistiin verrata, niin se on ehdottomasti Jarre!\nKommentti kappaleesta rewind - Happy Hammonder 22.05.2006\nKommentti kappaleesta Cloom - Zeisgeist 09.05.2006\nMahtavan nostalginen veto ! Kyllä vaan vanhoissa vermeissä on kunnon soundia, jumatsuka sentään. Fruityloopsit ja muut softat kalpenee 10-0 !!! Jarre kääntyy haudassaan... ;)\nKommentti kappaleesta Sound Industrial - Cyberdiversity 24.04.2006\nPakko se on jo näin viiden kuuntelukerran jälkeen myöntää, et on tämä kipale kympin ansainnu. Kappaleen alku on todella tehokas ja koukuttava ja mielestäni HYVÄN biisin tunnusmerkkeihin kuuluukin, että ensimmäinen kuuntelukerta jättää kuulijalle hieman epävarman tunteen. Sellaisen fiiliksen, että tämä pitää kuulla uudestaan ja mitä useammin biisin kuulee, sitä paremmalta se käy kuulostamaan. Tämä on juuri sellainen biisi !\nKommentti kappaleesta Soundslay - The Step Over The Edge Pt.1 18.04.2006\nJoo-o...niin kuin arvelinkin, kehitystä on tapahtunut varsinkin biisien rytmiikassa ja rumpujen sovittamisessa. Emminä muuta valittamista tästä keksi, ku soolokitarasoundista, jossa oli ehkä aavistus liikaa flangeria tai phaseria tai mikä se ehvekti nyt sitte ikinä onkaan...\nKommentti kappaleesta Soundslay - Terrordome 18.04.2006\nMoi taas ! Täytyy kyllä ihmetellä, et miten sä saat tuota tahtia matskua valmiiksi...??!!? Mainio biisi jälleen. Paikkapaikoin aikas irtonaisen kuullosta sooloilua ja biisi polveilee mukavasti tuoden tarvittavaa vaihtelua raskaaseen riffittelyyn. En oo valitettavasti ehtiny kuunnella noita sun vanhempia biisejä vähään aikaan, mutta semmonen kutina mulla on, et kehitystä on tapahtunu...\nKommentti kappaleesta Cloom - Ghost Talk 17.04.2006\nKommentti kappaleesta Soundslay - Ending Lines 16.04.2006\nHieno biisi ! Ainoat asiat mitä jäin kaipaamaan, ovat paremmat soundit (hehe) ja hieman lisää tunnetta. Sitä tunnetta mikä nostaa kuulijan karvat (ja vähän muutkin paikat...) pystyyn...\nTjaah...taustat toimi ihan mallikkaasti, klassiseen synthdance tyyliin, mutta tosiaan nuo melodiat ja vocoderit... Melodia oli epävireinen (tarkoituksella...???), hermostunut ja päälleliimatun kuulonen. Ei toimi. Synamelodian vois jättää vocoderin alta pois, koska nyt ne vaan häiritsee toisiaan, eikä kummastakaan saa kunnolla selvää. Eli saman ohjeen annan sulle, kuin itsellenikin: YKSINKERTAISTA ! Kaikki turha ja biisiin kuulumaton pois sekoittamasta kuuntelijan päätä ja sinne tänne jotain pieniä jippoja mausteeksi. Eli tätä biisiä kannattaa vielä hioa ja harkita, koska ainekset hyväänkin kappaleeseen ovat olemassa... :)\nKommentti kappaleesta UDG - Vune 08.05.2006\nGreat sound and feeling !!! Good song and very working arragement. Even the language sounds very cool. Keep on doing that kind of stuff !\nKommentti kappaleesta Jaksi Taksi - Škola 22.05.2006\nGreat sound, great song and great lyrics...i think ! ;)\nKommentti kappaleesta Soundslay - Birdflu Dance 12.03.2006\nAina kun näitä sun biisejä kuuntelee, nii pitää yrittää kuvitella miltä ne kuulostais peremmilla soundeilla tehtynä. Ja hyvältähän tämäkin kuulostas !!! Biisi alko hitaasti, jopa kauniistikin ja hetken aikaa luulin, et näinköhän kaukokaipuu olis iskeny... ;)\nKommentti kappaleesta Silent Mind - Dangerous Forest 05.05.2006\nAikalailla tyylipuhdasta ambienttiahan tämä. Biisissä tapahtuu jotain koko ajan, vaikka äkkiseltään tuntuu ettei siinä tapahdu mitään...Soundimaailmakin ihan kohillaan !\nKommentti kappaleesta Sightless-I - Annoyance 10.03.2006\nKyllä nykyään törmää sitte hyviin soundeihin vähä sielä ja täälä. Ja varsinki täälä ! Tämä biisi oli nipun paras sen takkii, et sieltä puski ulos vähä melodiantynkääkin. Hallittu ja mietitty konsepti ja kokonaisuus !\nKommentti kappaleesta Silent Dream - Broken Dreams (Remastered) 13.01.2006\nTässähän ois ainekset vaikka mihin, mut jotaki silti jäi puuttumaan...Soundit oli selkeät, laulaja ihan pro-tasoinen, mut biisit... Ne kaipais ehkä pientä tiivistämistä ja jos koko nippua aatellaan, nii lievä samankaltaisuus vaivas myös. Pari killeri biisiä, nii ihan pinta bändi ! Annan koko nipulle kasin.\nLähes täydellistä yhä edelleen ! Bassot oli aika turskit, ku vanhat kajarit meinas tippua kyydistä....\nKommentti kappaleesta Bioluminance - salt 12.09.2006\nTämähän oli mainio kappale näin syysillan ratoksi. Tykkäsin kovin !\nKommentti kappaleesta Rauschenmaschine - Service Centre of Discrimination 29.11.2005\nTylyn tyylikästä soundia !!!\nKommentti kappaleesta Soundslay - Tracers In The Night 13.11.2005\nTaattua Soundslaytähän tämä. Nuo akustisemmat pätkät tuo biisiin mukavaa vaihtelua. Hieno homma että uutta matskua syntyy. Itellä ollu viime aikoina TOSI nihkeetä...\nKommentti kappaleesta Rauschenmaschine - Omnipotent Mainframe 31.10.2005\nTODELLA tyylikästä meisinkiä aina artistisivua myöten !!!! Mahtavaa !!!\nKommentti kappaleesta Soundslay - In Flames In Pain 07.10.2005\nJahans, sultahan noita biisejä valmistuu ku liukuhihnalta. Ja miksipäs ei; hyvältä kuulosti tämäkin. Tosin pikkusen oisit voinu pihtailla sitä kertsiä. Kato ei makiaa mahan täyeltä. Löytyisköhän täältä sulle vinkkeja kohti parempia soundeja... http://www.avaruusanka...\nKommentti kappaleesta Soundslay - School No.1 04.10.2005\nHmm...tästä tykkäsin. Biisin tunnelma on "mukavan" painostava, niinkuin varmasti siellä Beslanissakin. Tai muissakin kouluissa... En usko, et biisi kaipaa laulua, vaan tämän tragedian voi kyllä kertoa kitarallakin. Jotain pientä ja tarttuvaa melodiaa sekaan (mollissa, of course !), joka jää päähän soimaan. Koukuksikin sitä sanotaan... :) Jaa, ja senverran vielä et soundit olivat aavistuksen paremmat, luulen.\nKommentti kappaleesta Soundslay - Needle God 03.10.2005\nKyllähän näissä sun biiseissä ideaa on. Rakenteet on kunnossa ja sovitukset mielenkiintosia, mut silti "se jokin" siittä puuttuu...Mutta uskon, et se löytyy, kunhan jaksat etsiä. Kuuntele paljon erityylisiä soittajia, erityylistä musiikkia ja mieti millaisiin ratkaisuihin he ovat päätyneet ja miksi. Sen jälkeen kyseenalaistat heidän ratkaisunsa ja mietit miten sinä olisit asian ilmaissut. Imet ja suodatat vaikutteita omaan soittoosi ja sitä kautta pyrit löytämään oman soundisi ja tyylisi. Ja kaiken musiikin ei tarvitse olla laulettua !\nKommentti kappaleesta Silent Mind - Desolate Morning 05.05.2006\nKommentti kappaleesta SpaceVision - Polarissima 01.04.2006\nTämähän oli ihan klassisen kuulosta spacesynth-meisinkiä ! Soundeja kun saat väsättyä himpun verran kirkkaammiksi, nii pisteitä ropisee. Nyt annan kasin... ;)\nKommentti kappaleesta Roomful of Emptiness - Rain 02.12.2005\nOlipa hienoa soittoa. Kontrabasson soundi oli hyvän kuulonen, vaikka koneesta kai tulikin....\nKommentti kappaleesta Makes69 (SpaceGuitar69) - Around the orbit(.and back to the Earth) 11.03.2006\nKommentti kappaleesta Sound Industrial - Sheep Release 19.11.2005\nKommentti kappaleesta MANZANA - Falling to pieces 30.01.2006\nNo hemmetti: olipa hyvän kuulosta jyrinää !!! Vaikkakin tän tyylisiä bändejä soittaa nykyään joka toisessa kellarissa, nii tämä erottu kyllä edukseen. Naisvokalisti kruunas tyylikkään kokonaisuuden.\nKommentti kappaleesta Vallu - Aamuaurinko 03.10.2005\nHyvin oli soitettu. Ja laulettu. Kumpa minäkin osaisin kirjoittaa sanoja ja laulaa...\nKommentti kappaleesta Space - Tsunami 15.02.2006\njahans...faniudun tälle projektille oitis !\nKommentti kappaleesta Sarvet - Kinda Perfect 01.10.2005\nOlipas hauskan kuullosta... :)\nKommentti kappaleesta Jan C - Robots vs. Human 29.12.2005\nTämä oli selvästikkin nipun paras vetäsy. Entisten KW-äijien Electric Music tuli mieleen. Ja se on hyvä asia. Koko nipulle arvosanaksi 8.\nKommentti kappaleesta Makes69 (SpaceGuitar69) - Space Bolero 2004 11.03.2006\nAivan loistavaa meisinkiä oli tämä ! Tarantino kääntyy haudassaan !!\nKommentti kappaleesta Concussion - A Nail In My Head 01.10.2005\nMukavan kuulosia harmonioita ja kipaleen "soolo-osio" oli oikeenkin mainio. Vähän lisää muotovaahtoa tuleviin tuotoksiin ja hyvä tulee. Jos viitsit, nii käy tsekkaan mitä allekirjoittanut on saanut aikaan.\nKommentti kappaleesta Cloom - Trapezoids 05.04.2008\nJa oishan se mahtavaa, jos osais kirjottaa, muta eihan näillä käsillä... :)\nHmmm...empä yhdy edelliseen kommentoijaan tuossa rumpubiittiasiassa, vaan minusta se kuulostaa jotenkin päälleliimatulat. Varsinkin snare. Muuten ihan mainio kipale. Ei ihan Cloomin parhautta, mut kevyesti keskikastiin...\nKommentti kappaleesta Juha Savisalo - Fairytale 01.10.2005\nMahtavaa.Mikä mahtaa olla viskin keskikulutus päivassä...? :)\nKommentti kappaleesta Cover Girl (Quaint unplugged) - Damn me! 15.02.2006\nKommentti kappaleesta Project X - Last Dawn 29.09.2005\nBiisin teemaa ois voinu kehitellä vielä hieman pidemmälle, niin tämä ois ollu täys kymppi. Nyt se jäi jotenki "keskeneräsen" kuuloseksi. Akustisten soundi on kyllä aivan loistava !!! Tahtoo samanlaisen... :)\nKommentti kappaleesta Electron - Lights of Stalingrad 13.03.2006\nHyvä biisi, hyvät soundit ja puhesamplet oli piste iin päälle. Hienoa !!!\nKommentti kappaleesta gerana - The Floating Snowflake 28.10.2006\nTästähän tuli tällaselle paatuneelle kyynikollekin hilpeä fiilis ! :)) Ei varsinaisesti meikäläisen tyyliä, mutta kyllähä onnistuneelle suoritukselle pitää hattua nostaa.


MuutPosted by Timo Klemola Tue, July 25, 2017 11:20:33\nSain soiton joskus puoli vuotta sitten luostolaiselta ystävältäni Kari ”Snuupi” Sunnelalta, että hän oli hankkinut tutkimusluvan uskontotieteen emeritus professorin Juha Pentikäisen arkistoon, jota säilytetään Inarin saamelaiskulttuurikeskuksessa Sajoksessa. Hän oli myös soittanut Pentikäiselle ja ja he olivat keskusteleet pitkään samanismista ja erityisesti samanistisesta liikkeestä tai liikekielestä. Pentikäinen paljon samaaneja tutkineena ja useiden Siperiaan suuntautuneiden kenttätutkimusmatkojensa seurauksena tunsi hyvin samaanikulttuurin, heidän rituaalinsa ja maailmankuvansa, mutta liikkeen tai liikekielen näkökulma oli hänellekin uusi. Hän kertoi Snuupille, että hänen Inariin sijoitetussa arkistossaan on satoja tunteja videoita ja filmimateriaalia samanistisista rituaaleista ja että arkistot ovat vapaasti tutkijoiden käytössä. Että ei muuta kuin arkistoja kaivelemaan.\nSnuupi tarttui tapansa mukaan tuumasta toimeen ja jätti tutkimuslupahakemuksen. Kun hän soitti minulle, hänelle oli tullut juuri tieto, että lupa-asiat ovat kunnossa. En voinut olla sanomatta, että minä haluan tähän projektiin myös mukaan. Samanismi on erityisesti pohjoisen kansojen luonnonuskonto, jota katsotaan harjoitetun jostain kivikauden hämärästä aina tähän päivään asti. Kivikautisten kalliomaalausten katsotaan edustavan samanistisista maailmankuvaa. Lapin noidat ovat edustaneet lappilaista samanismia ja jotkut tukijat katsovat kalevalaisen runoperinteen kertovan vanhasta suomalaisesta samaanikulttuurista.\nSnuupi on ikänsä ollut kiinnostunut samanismista eräänlaisena esittävän taiteen alkumuotona. Hän on itse sirkustaiteilija ja –opettaja, stunt-näyttelijä, ohjelmapalveluyrittäjä ym. Omissa tuli- ynnä muissa esityksissään hän on yhdistellyt erilaisia liike-elementtejä aina Shaolin-pohjaisista kamppailutaidoista samanistiseen liikkeeseen. Ehkä voi sanoa, että hän muutti aikanaan Lappiinkin etsiessään omalle liikkeelleen samanistisia alkujuuria. Ja nyt oli tilaisuus päästä todella alkujuurille, tosin videoiden välityksellä, mutta se ei ollut vähän.\nItse innostuin asiasta heti, koska samanistinen liike on tavallaan myös eräänlainen alkuliike, missä tanssi ja muu esittävä taide on saanut ensi-ilmauksensa. Kiinalaisessa kamppailuperinteessä on monia samanistisia elementtejä, mutta erityisesti mielikuvien käyttö ja samaistuminen eläimiin ja niiden liikkeisiin yi quanin taidossa on minulle erityisen läheinen ja kiinnostava. Yi quanin eläintansseja ei minusta voi loppuun asti ymmärtää, jos ei ymmärrä samanistista maailmankuvaa ja ihmisen ja eläimen yhteyttä tai samuutta tässä maailmankuvassa. Itseäni tietysti kiinnosti samaanin liike ja maailmankuva myös liikkeen ja kehollisuuden filosofian kannalta yleisemminkin.\nSaimme sovitettua heinäkuulle pari päivää, jonka voisimme sitten yhdessä istua Sajoksen arkistoissa Pentikäisen videoiden ääressä. Parissa päivässä ei paljoa ehtisi, mutta nyt voisi saada ainakin jonkinlaisen alustavan kuvan siitä, mitä arkistot sisältävät. Valmistauduin matkaan hankkimalla Pentikäisen kirjan ”Samaanit. Pohjoisen kansojen elämäntaistelu.” (Helsinki 2006, 3. p.) Sitä sitten lueskelin auton takapenkillä, kun suuntasimme perheen kanssa auton nokan kohti pohjoista. Päätimme suhtautua projektiin avoimella mielellä ja katsoa rauhassa, mitä siitä jäisi käteen. Snuupin mielessä liikkui luultavasti jokin taiteellinen projekti, johon arkistoista voisi saada ideoita jonkinlaiseen ”autenttiseen samaaniliikkeeseen”, itse ajattelin, että tämä matka aivan varmasti syventäisi ymmärrystäni samanismista, saamelaisuudesta ja ehkä myös suomalaisuuden juurista. Esiin ehkä nousisi myös jonkinlainen ”alkuperäinen liike”, josta voisi olla jopa hyötyä ja iloa asahin liikkeen kehittämisen kannalta.\n[Kuva matkalta Oulun Nallikarilta.]\nMuutPosted by Timo Klemola Thu, September 24, 2009 10:08:11\nTervetuloa blogiini. Tämä yrittää olla uusi alku Zenshindojon Huomioille, joita taisin kirjoittaa seitsemän vuotta. Teen tässä blogissani enemmän tai vähemmän lyhyitä huomioita asioista, joita opetan ja joita seuraan. Koska työn alla on myös pari kirjaa, tämä blogin kirjoittaminen pitää kynän terävänä. Aloin kirjoittaa kirjaa tietoisuustaidoista vuoden alussa. Jouduin lopettamaan aika nopeasti, kun kirjan muoto ja tyyli ei alkanut hahmottua. Nyt ajatukset tässä suhteessa alkavat selkeytyä luettuani Luc Ferryn kirjan Opi elämään. Kirjahan on yhdenlainen länsimaisen aatehistorian esittely antiikista nykyaikaan. Mutta kirjan tyyli on aivan loistava. Ehkä siksi että Ferry kertoo kirjoittaneensa kirjan lapsille ja heidän vanhemmilleen pitämiensä luentojen pohjalta. Juuri näin pitää filosofiasta voida puhua ja kirjoittaa ... niin että kaikki ymmärtävät. Olen aina ollut sitä mieltä, että jos ajatusta ei voi sanoa niin, että kuka tahansa sen ymmärtää, niin puhujan/kirjoittajan on syytä selkeyttää ajatteluaan.\nNo ... tästä lähtevät huomiot.